Question: Budrienė-Saulėnaitė Stasė

Answer:
Gimė 1942 m. rugpjūčio 3 d. Valkininkuose. 1959 m. baigė Valkininkų vidurinę mokyklą. 1964 m. baigė Vilniaus universiteto Gamtos mokslų fakultetą, įgijo biologės, biologijos ir chemijos mokytojos specialybę.
1964–1966 m. – Vilkaviškio r. Arminų vidurinės mokyklos direktoriaus pavaduotoja gamybinio mokymo reikalams, 1966–1969 m. – Lietuvos MA Botanikos instituto aspirantė, 1969–1976 m. – Sporinių augalų sektoriaus jaunesnioji mokslinė bendradarbė, 1976–2000 m. – Hidrobotanikos laboratorijos vyresnioji mokslinė bendradarbė.
1972 m. Vilniaus universitete apgynė mokslų kandidatės disertaciją „Gėlavandenio fitoplanktono laisvos amino rūgštys“1.
Disertaciniame darbe tyrė skirtingų vandens telkinių (Kuršių marių, Kryžiokų ežero ir Trakų Vokės žuvininkystės ūkio tvenkinio) planktoninių organizmų laisvas amino rūgštis. Tris dumblių rūšis išskyrė į bakteriologiškai grynas kultūras. Tyrė įvairių aplinkos veiksnių poveikį jų vystymuisi bei baltymų ir amino rūgščių kiekiui. 1994 m. nostrifikuota daktare.
Išspausdino apie 90 mokslinių straipsnių.
Dalyvavo mokslinėse konferencijose buvusioje SSRS, Latvijoje, Ukrainoje.
Nuorodos
1 Будрене С. Свободные аминокислоты в пресноводном фитопланктоне: Автореферат дис. на соискание учен. степени канд. биол. наук. – Вильнюс,1972. – 31 с.


Question: Čėsnienė Tatjana

Answer:
2005 m. Vilniaus universite apgynė daktarės disertaciją „Pupų (Vicia faba L.) chlorofilinių morfozių panaudojimas augalų poliforminiam atsakui į kobalto perteklių įvertinimui“1. 2005 m. suteiktas daktarės laipsnis.
Gyvybės mokslų centro Biomokslų instituto docentė. Dirba augalų genetikos tyrimų srityje.
Nuorodos
1 Čėsnienė T. The use of field bean (Vicia faba L.) chlorophyll morphoses for the assessment of plant polymorphic response to cobalt excess = Pupų (Vicia faba L.) chlorofilinių morfozių panaudojimas augalų polimorfiniam atsakui į kobalto perteklių įvertinimui: summary of doctoral dissertation: biomedical science, biology (01 B). – Vilnius, 2005. – 31 p.

Healthcare Services, Wellness and Lifestyle


Question: Dėdinas Arūnas

Answer:
Gimė 1937 m. gruodžio 12 d. Merkinėje, Varėnos r. 1956 m. baigė Vilniaus pirmąją vidurinę mokyklą. 1962 m. baigė Vilniaus valstybinio pedagoginio instituto Gamtos-geografijos fakultetą. Įgijo vidurinės mokyklos geografijos-biologijos mokytojo specialybę.
1962–1967 m. – Šilalės r. vidurinės mokyklos mokytojas, 1967–1968 m. – LSSR žemėtvarkos projektavimo instituto vyr. inžinierius geografas. 1968 m. – Vilniaus miesto 4-os mokyklos-internato auklėtojas, 1968–1971 m. – Lietuvos MA Botanikos instituto aspirantas, 1971–1972 m. – Fitopatogeninių mikroorganizmų biologijos sektoriaus vyresnysis laborantas, 1972–1974 m. – jaunesnysis mokslinis bendradarbis. 1974–1975 m. – Vilniaus hidrometeorologijos observatorijos vyresnysis inžinierius, 1975–1980 m. – Aplinkos užterštumo tyrimų ir kontrolės skyriaus viršininkas, 1981–1984 m. – Lietuvos MA Botanikos instituto Biodestruktorių tyrimo laboratorijos vyresnysis mokslinis bendradarbis.
1973 m. Latvijos žemės ūkio akademijoje apgynė mokslų kandidato disertaciją „Virusinės uoginių kultūrų ligos Lietuvos SSR“1. 1974 m. suteiktas mokslų kandidato laipsnis.
Išspausdino per 26 mokslinius ir mokslo populiarinamuosius straipsnius. Su bendraautoriais publikavo knygą „Augalų virusinių ligų tyrimai Lietuvoje“2.
Mirė 1984 m. liepos 22 d. Vilniuje.
Nuorodos
1 Дединас А. Вирусные болезни ягодных культур в Литовской ССР: Автореферат дис. на соискание учен. степени канд. биол. наук. – Елгава, 1973. – 24 с.
2 Šimkūnas R., Stasevičius R., Rančelienė Ž., Staniulis J., Makutėnaitė M., Dėdinas A. Augalų virusinių ligų tyrimai Lietuvoje. – Vilnius, 1972. – 110 p.


Question: Ivanauskas Algirdas

Answer:
Gimė 1984 m. rugsėjo 29 d. Vilniuje. 2002 m. baigė Vilniaus raj. Sužionių vidurinę mokyklą. 2009 m. baigė Vilniaus universiteto Gamtos mokslų fakultetą, įgijo molekulinės biologijos bakalauro ir mikrobiologijos magistro kvalifikacinius laipsnius.
2008–2009 m. – Botanikos instituto Fitovirusų laboratorijos vyresnysis laborantas, 2009–2013 m. – doktorantas, 2013–2014 m. – Gamtos tyrimų centro Fitovirusų laboratorijos biologas, 2014–2017 m. – mokslo darbuotojas, nuo 2017 m. – Augalų patologijos laboratorijos mokslo darbuotojas.
2014 m. Gamtos tyrimų centre apgynė mokslų daktaro disertaciją „Fitoplazmos ir jų vabzdžiai pernešėjai Lietuvoje“1. 2014 m. suteiktas daktaro laipsnis.
Disertacinio darbo metu buvo aptiktos ir identifikuotos Lietuvoje paplitusios fitoplazmos vabzdžiuose, surinktuose nuo įvairių augalų su fitoplazminiais simptomais. Nustatyti fitoplazmų vabzdžiai pernešėjai bei atskleisti identifikuotų ir kitų fitoplazmų filogenetiniai giminingumai.
Išspausdino 9 mokslinius, keletą mokslo populiarinamųjų straipsnių.
2010 m. stažavosi Turino universiteto Žemės ūkio fakulteto DIVAPRA laboratorijoje.
Vilniaus universitete dėsto augalų fiziologiją.
Lietuvos mikrobiologų, Lietuvos biochemikų draugijų narys.
Nuorodos
1 Ivanauskas A. Phytoplasmas and their insect vectors in Lithuania = Fitoplazmos ir jų vabzdžiai pernešėjai Lietuvoje : summary of doctoral dissertation. – Vilnius 2014. – 36 p.


Question: Juodkaitė Regina

Answer:
2007 m. Vilniaus universitete apgynė daktarės disertaciją „Tulpių (Tulipa L.) biologinės įvairovės ir vegetatyvinio dauginimosi potencialo įvertinimas Vilniaus universiteto Botanikos sode“1. 2007 m. suteiktas daktarės laipsnis.
Vilniaus universiteto Botanikos sodo Vingio skyriaus vadovė.
Nuorodos
1 Juodkaitė R. Assessment of tulips (Tulipa L.) biological diversity and vegetative reproduction potential at the Botanical Gardens of Vilnius University = Tulpių (Tulipa L.) biologinės įvairovės ir vegetatyvinio dauginimosi potencialo įvertinimas Vilniaus universiteto Botanikos sode: summary of doctoral dissertation. – Vilnius, 2007. – 38 p.


Question: Jokantaitė Milda Tautvilė

Answer:
Gimė 1940 m. birželio 8 d. Kairių kaime (Panevėžio apskr.). 1958 m. baigė Šimonių vidurinę mokyklą. 1964 m. baigė Vilniaus universiteto Gamtos mokslų fakultetą, įgijo biologės-mikrobiologės, biologijos ir chemijos mokytojos specialybę.
1964 m. – vyno gamyklos „Anykščių vynas“ mielių paruošėja. 1964–1965 m. – Vilniaus universiteto Gamtos mokslų fakulteto Augalų anatomijos ir fiziologijos katedros laborantė. 1965 m. – vyno gamyklos „Anykščių vynas“ inžinierė chemikė, 1965–1967 m. – Eksperimentinės laboratorijos inžinierė mikrobiologė, 1967–1970 m. – Lietuvos MA Botanikos instituto aspirantė, 1970 m. – vyr. laborantė, inžinierė, 1972 –1982 m. – Mikroorganizmų genetikos laboratorijos jaunesnioji mokslinė bendradarbė, 1982–2001 m. – Genetikos laboratorijos vyresnioji mokslinė bendradarbė.
1976 m. Leningrado A. Ždanovo valstybiniame universitete apgynė biologijos mokslų kandidatės disertaciją „Mielių, naudojamų Lietuvos vaisių-uogų pramonėje, selekcinė-genetinė charakteristika“1. 1993 m. nostrifikuota daktare.
Disertaciniame darbe išskyrė ir atrinko naujus gamybinius vyno mielių kamienus, galimus naudoti didelio cukringumo vaisių-uogų sulčių fermentacijai. Ištyrė genetinę jų struktūrą. Gautų tyrimų pagrindu galima planuoti būdus ir metodus, kuriant specifinėmis savybėmis pasižyminčius gamybinius mielių kamienus.
Išspausdino 76 mokslinius straipsnius.
Dalyvavo mokslinėse konferencijose buvusioje SSRS, Prancūzijoje, Olandijoje, Latvijoje, Suomijoje.
Buvo Lietuvos biochemikų, Lietuvos genetikų ir selekcininkų draugijų narė.
Nuorodos
1 Йокантайте М. Т. Селекционно-генетическая характеристика дрожжей, применяемых в плодово-ягодном виноделии Литвы: Автореферат дис. на соискание учен. степени кандидата биол. наук. – Ленинград, 1976. – 22 с.


Question: Jančys Zenonas

Answer:
Gimė 1952 m. lapkričio 15 d. Naivių kaime (Kupiškio r.). 1970 m. baigė Kupiškio m. vidurinę molyklą. 1975 m. baigė Vilniaus universiteto Chemijos fakultetą, įgijo chemiko specialybę.
1971–1975 m. – Vilniaus universiteto Chemijos fakulteto Bendrosios chemijos katedros laborantas. 1975–1976 m. – Lietuvos MA Botanikos instituto Augalų mutagenezės laboratorijos vyr. laborantas. 1976 m. – inžinierius, 1977–1980 m. – aspirantas, 1980–1987 m. – vyr. laborantas, 1987–1992 m. – jaunesnysis mokslinis bendradarbis, 1992–1997 m. – Botanikos instituto Ląstelių inžinerijos laboratorijos mokslo darbuotojas, 1997–2011 m. – vyresnysis mokslo darbuotojas. Nuo 2011 m. – Mokslininkų sąjungos instituto (MSI) mokslinis MTEP veiklų ekspertas, nuo 2012 m. – MSI vyresnysis mokslo darbuotojas.
1992 m. Botanikos institute apgynė mokslų kandidato disertaciją „DNR reparacija augaluose, apšvitintuose įvairiomis trumpabangių ultravioletinių spindulių dozėmis“1. 1993 m. nostrifikuotas daktaru.
Disertaciniame darbe tyrimo rezultatus palygino su reparacijos proceso matematiniu modeliu ir parodė, kad reparacija augaluose vyksta bent dvejomis skirtingomis kinetikomis: (lengvai-greitai pašalinami UV-pažeidimai ir likusioji dalis – sunkiai). Priklausomai nuo trumpabangių UV spindulių dozės, šių procesų proporcijos varijuoja plačiame intervale – didėjant UV dozei, sunkiai pašalinamų pažeidimų proporcija didėja nuo ~0 iki ~90 proc.
Dirbo augalų ląstelių pažeistos genetinės informacijos ir reparacijos molekulinių mechanizmų tyrimo srityje. Domėjosi augalų augimo, raidos procesų, sąveikų fitopatogenas–augalas matematiniu modeliavimu. Išspausdino apie 20 mokslinių straipsnių.
Aktyviai dalyvavo projektuojant ir diegiant informacines sistemas Botanikos, Biochemijos institutuose, Mokslininkų rūmuose, Verkių regioniniame parke.
Buvo Lietuvos augalų fiziologų, Lietuvos biochemikų draugijų narys. Lietuvos mokslininkų sąjungos, tarptautinės mokslininkų organizacijos „Euroscience“ narys.
Nuorodos
1 Янчис З. Репарация ДНК в растениях, облученных разными дозами коротковолнового ультрафиолетового света = DNR reparacija augaluose, apšvitintuose įvairiomis trumpabangių ultravioletinių spindulių dozėmis: автореферат диссертации на соискание учен. степени канд. биол. наук. – Вильнюс, 1992. – 26 с.


Question: Jurevičius Jonas

Answer:
Gimė 1943 m. lapkričio 11 d. Vilkeliškių kaime (Šakių r.). 1962 m. baigė Šakių vidurinę mokyklą. 1968 m. baigė Lietuvos žemės ūkio akademijos Agronomijos fakultetą. Įgijo mokslinio agronomo specialybę.
1968–1970 m. dirbo Vilniaus r. „Bolševiko“ kolūkio vyr. agronomu, 1970–1972 m. – žurnalo „Žemės ūkis“ skyriaus vedėju-redaktoriumi. 1973–1985 m. – Lietuvos MA Botanikos instituto aspirantas, asistentas, 1985–2010 m. Botanikos instituto Augalų fiziologijos laboratorijos mokslo darbuotojas.
1985 m. Botanikos institute apgynė biologijos mokslų kandidato disertaciją „Faktoriai, lemiantys lateralinio β-indolilacto rūgšties gradiento formavimąsi fototropinio išlinkimo realizacijos fazėje“1. 1985 m. suteiktas mokslų kandidato laipsnis. 1993 m. nostrifikuotas daktaro laipsnis.
Disertacijoje apibendrino bandymų, atliktų su kviečių koleoptilėmis ir saulėgrąžų hipokotiliais, duomenis. Parodė, kad Chlolodno-Vento teorija iš esmės teisingai aiškina fototropinių išlinkimų pasirodymą, kaip pasekmę IAR asimetrinio pasiskirstymo iš vienos pusės apšviestame organe. Apšvietimas fototropiškai aktyvia šviesa sukelia IAR konjugatų irimą apšviestoje pusėje. Šita dalis IAR papildo transportabilios IAR kiekį ir tarnauja bendru šaltiniu fitohormono lateralinio gradiento formavimesi.
Dirbo fitohormonų fiziologinių analogų veiklos tyrimo ir praktinio pritaikymo srityse. Išspausdino daugiau kaip 40 mokslinių straipsnių, virš 50 mokslo populiarinamųjų straipsnių.
Dalyvavo mokslinėse konferencijose Rusijoje, Ukrainoje, Latvijoje.
Lietuvos augalų fiziologų draugijos narys.
Yra publikavęs kelis eilėraščių rinkinius.
Nuorodos
1 Юрявичюс И. Факторы, обуславливающие формирование латерального градиента β-индолилуксусной кислоты на фазе реализации фототропического изгиба: Автореферат дис. на соискание учен. степени канд. биол. наук. – Вильнюс, 1985. – 28 с.

Healthcare Services, Wellness and Lifestyle


Question: Margolis Rachel

Answer:
Gimė 1921 m. spalio 28 d. Vilniuje. 1931 m. baigė Vilniaus Ožeško gimnaziją. 1949 m. baigė Vilniaus universiteto Gamtos mokslų fakultetą, įgijo biologės-zoologės specialybę.
1948–1949 m. – Darvinizmo ir genetikos katedros vyr. laborantė, 1949–1953 m. – asistentė, 1953–1965 m. – vyresnioji dėstytoja, 1971–1990 m. – Zoologijos katedros docentė.
1964 m. Maskvos K. Timiriazevo žemės ūkio akademijoje apgynė mokslų kandidatės disertaciją „Trešnės Lietuvos TSR ir kai kurios jų biologinės ypatybės“1. 1965 m. suteiktas mokslų kandidatės laipsnis. [1993/1994] m. nostrifikuotas daktarės laipsnis.
Tyrė kultūrinių augalų paplitimą Lietuvos teritorijoje. Išspausdino per 20 mokslinių straipsnių iš botanikos.
Vilniaus universitete dėstė darvinizmą ir evoliucijos istoriją, vedė didžiąją spec. praktiką, bendrosios biologijos praktikos darbus, mokomąsias ir gamybines praktikas.
1969 m. suteiktas docentės pedagoginis mokslo vardas.
Nuorodos
1 Марголис Р. Черешня в Литовской ССР и некоторые ее биологические особенности: Автореф. дис. на соиск. учен. степени канд. биол. наук. – Москва, 1964. – 16 с.


Question: Movšovičius Jokūbas* (Mowszowicz Jakub)

Answer:
Gimė 1901 m. gruodžio 5 d. Vilniuje. 1923 m. baigė Adomo Mickevičiaus gimnaziją Vilniuje. 1931 m. baigė Stepono Batoro universiteto Matematikos-gamtos fakultetą, įgijo filosofijos magistro laipsnį.
1932–1934 m. dirbo mokytoju Vilniaus gimnazijoje ir neetatiniu asistentu Stepono Batoro universiteto Bendrosios botanikos katedroje. 1936 m. – Stepono Batoro universiteto Bendrosios botanikos katedros lektorius, 1939 m. – Vytauto Didžiojo universiteto Botanikos katedros darbuotojas. 1944 m. – Vilniaus universiteto Geobotanikos katedros docentas. 1945 m. išvyko iš Lietuvos, dirbo Lodzės universitete. 1936 m. apgynė daktaro disertaciją „Flora Wileńszczyzny“ (Vilniaus krašto flora), kurios pirmoji dalis buvo publikuota Stepono Batoro universiteto leidžiamame žurnale „Prace Towarzystwa Przyjaciół Nauk w Wilnie. Wydzial nauk matematycznych i przyrodniczych“1. Disertaciniame darbe pateikė Panerių kalvų bei kitų Vilniaus apylinkių floros ir augalijos tyrimų duomenis.
1957–1959 m. publikavo trijų tomų veikalą „Conspectus Florae Vilnensis“2.
Mirė 1983 m. gruodžio 18 d. Lodzėje.
Šaltiniai
Klimavičiūtė J. 2002. Botanikos mokslo raida Lietuvoje 1919–1943 m. – Vilnius.
Nuorodos
1 Mowszowicz J. 1937. Flora i zespoły Gór Ponarskich i ich najbliższych okolic. – Prace Towarzystwa Przyjaciół Nauk w Wilnie. Wydzial nauk matematycznych i przyrodniczych 11: 273–283; Mowszowicz J., 1938. Flora i zespoły Gór Ponarskich i ich najbliższych okolic. – Prace Towarzystwa Przyjaciół Nauk w Wilnie. Wydzial nauk matematycznych i przyrodniczych 13: 367–411.
2 Mowszowicz J. Conspectus Florae Vilnensis. – Lodz, 1957–1959.


Question: Meškienė (Sikorskytė) Irutė

Answer:
Gimė 1956 m. rugpjūčio 10 d. Vilniuje. 1974 m. baigė Vilniaus 1-ąją vidurinę mokyklą. 1979 m. baigė Vilniaus universiteto Gamtos fakultetą, įgijo biologės, biologijos ir chemijos dėstytojos specialybę.
1979–1981 m. – Vilniaus universiteto Gamtos mokslų fakulteto Augalų fiziologijos ir mikrobiologijos katedros vyr. laborantė ir jaunesnioji mokslo darbuotoja, 1982–1984 m. Lietuvos MA Botanikos instituto aspirantė, 1982–1984 m. – Ukrainos MA N. Cholodno v. Botanikos instituto aspirantė, 1984–1989 m. – Lietuvos MA Botanikos instituto Ląstelių inžinerijos laboratorijos mokslo darbuotoja. 1991 m. išvyko dirbti į Albertos universitetą Kanadoje. 1992 m. pradėjo dirbti Vienos universitete. Vadovavo Makso F. Peruco (Max F. Perutz) v. biocentro mokslinių tyrimų grupei. Nuo 1997 m. dėstė Vienos universitete. 2001 m. Londone skaitė UNESCO kursą „Ląstelių dalijimosi ir augimo signalai vairenyje (Arabidopsis)“ („Signalling to Growth and Cell Division in Arabidopsis“). Nuo 2010 m. – Vilniaus universiteto Biotechnologijos instituto Eukariotų genų inžinerijos skyriaus vyr. mokslo darbuotoja.
1985 m. Ukrainos MA molekulinės biologijos ir genetikos institute apgynė mokslų kandidatės disertaciją „Branduolio ir citoplazminių genų transmisinė genetika Nikotiana somatiniuose hibriduose“1. 1986 m. suteiktas mokslų kandidatės laipsnis. [1993/1994 m.] nostrifikuotas daktarės laipsnis.
Dirbo augalų molekulinės biologijos srityje. Tyrinėjo augalų reakciją į įvairius dirgiklius, atskleidė baltymų fosfatazių vaidmenį reguliuojant signalo perdavimą, ištyrė nemažą dalį augalų fosfatazių. Šiomis temomis išspausdino keliasdešimt publikacijų.
1988 m. stažavosi Segede Vengrijos MA Biologinių tyrimų centre.
1982 m. paskirta Lietuvos mokslų akademijos stipendija doktorantams, 1987 m. – UNESCO organizacijos stipendija, 2001 m. – Šarlotės Biuler (Charlotte Bühler) vardo stipendija, 2003 m. – MOEL stipendija, teikiama Austrijos mokslų akademijos, 2010 m. – Lietuvos mokslo premija užsienio lietuviams.
Buvo Vilniaus universiteto profesorė.
Mirė 2017 m. liepos 2 d. Vilniuje. Palaidota Dubingių kapinėse.
Nuorodos
1 Мяшкене И. Трансмиссионная генетика ядерных и цитоплазматических генов у соматических гибридов Nicotiana: Диссертация … канд. биол. наук. – Киев, 1985. – 157 с.


Question: Motiejūnienė (Petkevičiūtė) Elena

Answer:
Gimė 1947 m. sausio 14 d. Utukių kaime (Pasvalio r.). 1965 m. baigė Pasvalio vidurinę mokyklą. 1970 m. baigė Vilniaus universiteto Gamtos mokslų fakultetą, įgijo biologės-biofizikės, biologijos ir chemijos dėstytojos specialybę.
1970–1974 m. – Lietuvos MA Botanikos instituto aspirantė, 1974–1989 m. – Sporinių augalų sektoriaus ir Hidrobotanikos laboratorijos vyresnioji laborantė, jaunesnioji mokslinė bendradarbė. 1989–1991 m. – mokslinė bendradarbė. Nuo 1991 m. dirbo Mokslinio švietimo reformos centre.
1988 m. Leningrado A. Ždanovo valstybiniame universitete apgynė mokslų kandidatės disertaciją „Terpės joninės sudėties ir toksikantų poveikis Charophyta ląstelių bioelektriniams parametrams ir radionuklidų akumuliacija“1. 1988 m. suteiktas mokslų kandidatės laipsnis. [1993/1994 m.] nostrifikuotas daktarės laipsnis.
Išspausdino apie 50 mokslinių straipsnių, vieno išradimo, dviejų racionalizacinių pasiūlymų bendraautorė.
1984 m. stažavosi Maskvos valstybinio Lomonosovo v. universiteto Biologinėje stotyje.
1982 m. paskirtas diplomas Visasąjunginėje liaudies ūkio pasiekimų parodoje.
Nuorodos
1 Мотеюнене Э. Влияние ионного состава среды и токсикантов на биоэлектрические параметры и аккумуляцию радионуклидов в клетках Charophyta: Автореф. дис. на соиск. учен. степени канд. биол. наук. – Leningrad, 1988. – 16 с.


Question: Mateikienė Irena Nijolė

Answer:
Gimė 1936 m. rugsėjo 26 d. Telšiuose. 1955 m. baigė Vilniaus Salomėjos Nėries v. vidurinę mokyklą. 1960 m. baigė Vilniaus universiteto Gamtos mokslų fakultetą, įgijo biologės-botanikės, biologijos ir chemijos mokytojos specialybę.
1964–1966 m. – Vilniaus universiteto Augalų anatomijos ir fiziologijos katedros stažuotoja, 1967–1970 m. – aspirantė, 1966–1969 m. – Vilniaus universiteto Gamtos mokslų fakulteto Augalų anatomijos ir fiziologijos katedros vyr. laborantė, 1969 m. – Augalų ir gyvulių augimo stimuliatorių probleminės laboratorijos vyr. laborantė, 1970–1993 m. – vyresnioji mokslinė bendradarbė.
1971 m. Vilniaus universitete apgynė mokslų kandidatės disertaciją „Bioso grupės vitaminų dinamika paprastosios pušies (Pinus sylvestris L.) antžeminiuose organuose jų vystymosi metu“1. [1993/1994 m.] nostrifikuota daktare.
Dirbo augalų vitaminų ir fitohormonų fiziologinės veiklos tyrimo srityje. Išspausdino per 40 mokslinių straipsnių.
1980 m. suteiktas augalų fiziologijos specialybės vyresniosios mokslinės bendradarbės mokslinis vardas.
Lietuvos botanikų, Gamtos apsaugos draugijų narė.
Nuorodos
1 Mateikienė I. Bioso vitaminų dinamika paprastosios pušies (Pinus sylvestris L.) antžeminiuose organuose jų vystymosi metu. – Vilnius, 1970. – 279 p. (rankraštis).


Question: Mikulskienė (Zilinkutė) Antanina

Answer:
Gimė 1938 m. balandžio 24 d. Spurkų kaime (Jurbarko r.). 1958 m. baigė 2-ąją Kauno medicinos felčerių mokyklą, 1961 m. baigė Vilniaus suaugusiųjų 8-ąją vakarinę mokyklą. 1968 m. baigė Vilniaus universiteto Gamtos mokslų fakultetą. Įgijo biologės-botanikės, vidurinės mokyklos biologijos-chemijos mokytojos specialybę.
1963–1969 m. – Lietuvos MA Botanikos instituto Fitopatogeninių mikroorganizmų laboratorijos vyr. laborantė, 1969–1973 m. – aspirantė, 1973–1993 m. – Biodestruktorių laboratorijos jaunesnioji, vyresnioji mokslo darbuotoja.
1986 m. Botanikos institute apgynė mokslų kandidatės disertaciją „Augalinių liekanų mikromicetai – biodestruktoriai Lietuvos kultūrinėse dirvose“1. 1986 m. suteiktas mokslų kandidatės laipsnis. 1994 m. nostrifikuotas daktarės laipsnis.
Disertaciniame darbe atrinko aktyvius mikroskopinius grybus, kurie ardo polimerines medžiagas. Išspausdino 50 mokslinių straipsnių. Pateikė racionalius pasiūlymus, apribojančius patogeninių grybų paplitimą šiltnamiuose. Su bendraautoriais publikavo knygą: „Mikromicetai – polimerinių medžiagų biodestruktorių katalogas“2. Dalyvavo mokslinėse konferencijose Latvijoje, Estijoje, Baltarusijoje, Kijeve, Rusijoje, Uzbekijoje.
Buvo Lietuvos mikrobiologų, Lietuvos botanikų draugijų narė, Sausio 13-osios brolijos tarybos ir valdybos narė.
1992 m. apdovanota Sausio 13-osios atminimo medaliu. 2005 m. – Vyčio kryžiaus ordino medaliu.
Nuorodos
1 Микульскене А. Микромицеты-биодеструкторы растительных остатков в окультуренных почвах Литовской ССР: Автореф. дис. на соиск. учен. степени канд. биол. наук. – Вильнюс, 1986. – 23 с.
2 Лугаускас А. Ю., Микульскене А. И., Шляужене Д. Ю. Каталог микромицетов-биодеструкторов полимерных материалов. Биологические повреждения. – Москва, 1987. – 340 с.


Question: Meškauskaitė Edita

Answer:
2010 m. Vilniaus universitete apgynė daktarės disertaciją „Pelkinė uolaskėlė (Saxifraga hirculus L.) Lietuvoje: populiacijų susidarymas, struktūra, dinamika“1. 2010 m. suteiktas daktarės laipsnis. VU Gyvybės mokslų centro lektorė.
Nuorodos
1 Meškauskaitė E. Marsh saxifrage (Saxifraga hirculus L.) in Lithuania: formation, structure and dynamics of populations = Pelkinė uolaskėlė (Saxifraga hirculus L.) Lietuvoje: populiacijų susidarymas, struktūra, dinamika: summary of doctoral dissertation. – Vilnius, 2010. – 187 p.


Question: Meškauskas Audrius

Answer:
Gimė 1968 m. spalio 4 d. Vilniuje. 1992 m. baigė Vilniaus universiteto Gamtos mokslų fakultetą. Įgijo biologo specialybę.
1992–1996 m. Botanikos instituto doktorantas, 1996–1997 m. Botanikos instituto Augalų fiziologijos laboratorijos asistentas, 1997–1999 m. – mokslo darbuotojas. Trumpai dirbo Vilniaus Gedimino technikos universitete. Šiuo metu gyvena Šveicarijoje, dirba su biologija nesusijusį darbą.
1997 m. Botanikos institute apgynė daktaro disertaciją „Gravitropinė reakcija: fitochromo ir kalcio reikšmė“1. 1997 m. suteiktas mokslų daktaro laipsnis.
Disertaciniame darbe nagrinėjo kalcio ir fitochromo reikšmę auksino poliarizacijos reguliacijai ir pačiam poliarizuotam augimui atskirose gravitropinės reakcijos fazėse.
Išspausdino apie 10 mokslinių straipsnių.
1998 m. stažavosi Mančesterio universitete.
Buvo Lietuvos augalų fiziologų draugijos narys.
Nuorodos
1 Meškauskas A. Gravitropic reaction: the role of phytochrome and calcium: summary of doctoral dissertation. – Vilnius, 1997. – 25 p.


Question: Marčiukaitis Antanas

Answer:
Gimė 1931 m. balandžio 11 d. Sūkurių kaime (Prienų r.). 1950 m. baigė Prienų gimnaziją. 1954 m. baigė Vilniaus valstybinio pedagoginio instituto Geografijos, biologijos, chemijos skyrių. Įgijo biologijos-chemijos mokytojo specialybę.
1954–1960 m. dirbo Kalvarijos vidurinėje mokykloje mokymo dalies vedėju, 1960–1963 m. – Lietuvos MA Botanikos instituto aspirantas, 1963–1969 m. – Lietuvos MA Botanikos instituto Augalų fiziologijos laboratorijos jaunesnysis mokslo darbuotojas, 1969–1991 m. – vyresnysis mokslo darbuotojas.
1966 m. Vilniaus universitete apgynė mokslų kandidato disertaciją „Aminorūgščių įsijungimas į izoliuotų chloroplastų lipidus ir baltymus“1. 1966 m. suteiktas mokslų kandidato laipsnis. 1993 m. nostrifikuotas daktaro laipsnis.
Disertaciniame darbe nagrinėjo aminorūgščių įsijungimą į izoliuotų chloroplastų baltymus ir lipidus, siekiant nustatyti baltymo sintezės sąryšį su chloroplasto membranomis – lamelėmis.
Parašė ir publikavo daugiau nei 30 mokslinių straipsnių.
Mirė 1997 m. birželio 19 d. Palaidotas Vilniuje, Rokantiškių kapinėse.
Nuorodos
1 Марчукайтис А. С. Включение аминокислот в липоиды и белки изолированных хлоропластов: Автореф. дис. на соиск. учен. степени канд. биол. наук. – Вильнюс, 1966. – 13 с.


Question: Miliauskienė (Sakalauskaitė) Jurga

Answer:
2009 m. Lietuvos sodininkystės ir daržininkystės institute ir Aleksandro Stulginskio universitete apgynė daktarės disertaciją „Klimato ir antropogeninių veiksnių kompleksinis poveikis valgomojo ridikėlio (Raphanus sativus L.) fotosintezės sistemai“1. 2009 m. suteiktas mokslų daktarės laipsnis. Nuo 2012 m. iki dabar Lietuvos agrarinių ir miškų mokslų centro Sodininkystės ir daržininkystės instituto vyresnioji mokslo darbuotoja. Dirba augalų fiziologijos: produktyvumo, ekofiziologijos, streso fiziologijos, fitochemijos srityse.
Lietuvos augalų fiziologų draugijos narė.
Nuorodos
1 Sakalauskaitė J. Integrated impact of climatic and anthropogenic factors on radish (Raphanus sativus L.) photosynthesis system = Klimato ir antropogeninių veiksnių kompleksinis poveikis valgomojo ridikėlio (Raphanus sativus L.) fotosintezės sistemai: summary of doctoral dissertation. – Kaunas, 2009. – 24 p.

Healthcare Services, Wellness and Lifestyle


Question: Markevičius Vaclovas Narimantas

Answer:
Gimė 1928 m. rugpjūčio 30 d. Valavičių kaime (Vilkaviškio r.). 1958 m. baigė Vilniaus darbininkų jaunimo 1-ąją vidurinę mokyklą. 1974 m. baigė Vilniaus valstybinį pedagoginį institutą.
1966–1970 m. dirbo Lietuvos MA Chemijos ir cheminės technologijos institute vyr. laborantu, 1970–1974 m. – Vilniaus pedagoginio instituto mokymo centro meistru. 1974–2000 m. – Lietuvos MA Botanikos instituto Fitopatogeninių mikroorganizmų biologijos sektoriaus, Botanikos instituto Fitopatogeninių mikroorganizmų laboratorijos jaunesnysis mokslinis bendradarbis.
1985 m. Vilniaus universitete apgynė mokslų kandidato disertaciją „Septoria genties grybai Lietuvoje“1. 1985 m. suteiktas mokslų kandidato laipsnis. [1993/1994 m.] nostrifikuotas daktaro laipsnis.
Disertaciniame darbe sukaupė medžiagą apie varpinių javų (ypač kviečių) ir kitų augalų septoriozes, jų sukėlėjų biologines savybes. Vėliau tyrė spuogagrybiečius.
Išspausdino apie 24 mokslinius straipsnius, paskelbė mokslo populiarinamųjų straipsnių. Publikavo knygą „Lietuvos grybai“2, 10 t., 3 d.
Nuorodos
1 Маркявичюс В. Грибы рода Septoria Fries и паразитируемые ими растения в Литовской ССР: Диссертация на соиск. учен. степени канд. биол. наук. – Вильнюс, 1985. – 180 с.
2 Markevičius V., Treigienė A. Lietuvos grybai. T. 10 [kn.] 3. Spuogagrybiečiai (Sphaeropsidales): gentis Septoria. – Vilnius, 2003. – 199 p.


Question: Mačkinaitė Rimutė

Answer:
Gimė 1953 m. balandžio 9 d. Vilniuje. 1971 m. baigė Vilniaus 22-ąją vidurinę mokyklą. 1977 m. baigė Vilniaus universiteto Gamtos mokslų fakultetą. Įgijo biologės, biologijos ir chemijos dėstytojos specialybę.
1977–1980 m. dirbo Vilniaus universiteto Kairėnų botanikos sodo Augalų fiziologijos skyriuje vyr. inžiniere. 1980–1991 m. Botanikos instituto Fitopatogeninių mikroorganizmų laboratorijos jaunesnioji mokslinė bendradarbė, 1991–1996 m. – mokslinė bendradarbė, 1996–2010 m. – vyresnioji mokslo darbuotoja. 2010–2015 m. Gamtos tyrimų centro Fitopatogeninių mikroorganizmų laboratorijos mokslo darbuotoja.
1990 m. Vilniaus universitete apgynė mokslų kandidatės disertaciją „Mikromicetai – liucernų pašaknio puvinių sukėlėjai ir jų biologinės savybės Lietuvos sąlygomis“1. 1990 m. suteiktas mokslų kandidatės laipsnis. 1993 m. nostrifikuotas daktarės laipsnis.
Disertaciniame darbe ištyrė sėklai auginamos ir laukinės liucernos pašaknio puvinių sukėlėjų rūšių įvairovę, nustatė jų plitimo dėsningumus vegetacijos periodo metu priklausomai nuo augalo-šeimininko amžiaus bei rūšies ir veislės. Nustatė vyraujančias patogenų rūšis ir jų agresyvumo laipsnį bei įvertino liucernų atsparumą pašaknio puviniams, atrinko perspektyviausias jų veisles ir rūšis. Pirmą kartą Lietuvos gamtinėmis sąlygomis ištyrė kultivuojamų ir laukinių liucernų sėklų mikobiotą ir nustatė jos ryšį su pašaknio puvinių sukėlėjais.
Tyrė patogeninius mikroorganizmus. Išspausdino daugiau kaip 60 mokslinių straipsnių, parašė mokslo populiarinamųjų straipsnių.
Dalyvavo mokslinėse konferencijose Baltarusijoje, Latvijoje, Estijoje, Olandijoje, Italijoje, Vokietijoje, JAV, Vengrijoje, Belgijoje, Austrijoje, Lenkijoje, Rusijoje, Ispanijoje.
1996 m. stažavosi Atsparumo tyrimo ir patogenų diagnostikos institute Ašerslėbene, 1997 m. – Getingeno universiteto Fitopatologijos ir augalų apsaugos institute, 1998 ir 1999 m. – Gento universitete.
Lietuvos botanikų ir Lietuvos fitopatologų draugijos narė, 1996–2004 m. – Lietuvos fitopatologų draugijos sekretorė. 1984–1989 m. – Gamtos apsaugos draugijos tarybos narė.
Nuorodos
1 Мачкинайте Р. Микромицеты – возбудители корневых гнилей люцерны и их биологические свойства в условиях Литвы: Автореф. дис. на соиск. учен. степени канд. биол. наук. – Вильнюс, 1990. – 20 с.


Question: Meisneris (Meissner) Karlas Vilhelmas

Answer:
Gimė 1872 m. gegužės 22 d. Lodzėje, Lenkijoje. Mokėsi sodininkystės ir botanikos Lodzės aukštojoje amatų mokykloje.
1893–1894 m. Vroclavo botanikos sodo praktikantas. 1895 m. dirbo Šverino, vėliau Berlyno Keninglicherio botanikos sode. 1901–1905 m. Karlsruhės botanikos sodo vyresnysis sodininkas, 1905–1925 m. Peterburgo imperatoriškojo botanikos sodo vyresnysis sodininkas, 1925–1936 m. – Lietuvos universiteto ir Vytauto Didžiojo universiteto botanikos sodo mokytas sodininkas.
Publikavo knygą „Vadovas. Trumpas vadovėlis lankantiems botanikos sodo šiltnamius“1.
Šaltiniai
Klimavičiūtė, J. Botanikos mokslo raida Lietuvoje 1919–1943. – Vilnius, 2002. – 179 p..
Nuorodos
1 Meisneris K. Vadovas. Trumpas vadovėlis lankantiems botanikos sodo šiltnamius. – Kaunas, 1936. – 110 p.


Question: Mockevičiūtė Rima

Answer:
Gimė 1972 m. birželio 30 d. Klaipėdoje. 1990 m. baigė Klaipėdos 15-ąją vidurinę mokyklą. 1996 m. baigė Vilniaus pedagoginio universiteto Gamtos mokslų fakultetą. Įgijo bendrojo lavinimo mokyklos biologijos ir chemijos mokytojos specialybę. 1997 m. Vilniaus pedagoginiame universitete įgijo gamtos mokslų magistro laipsnį ir gimnazijos biologijos mokytojos kvalifikaciją.
1997–2000 m. – Botanikos instituto Augalų fiziologijos laboratorijos asistentė, 2000–2004 m. – doktorantė, 2004–2010 m. – Botanikos instituto Augalų fiziologijos laboratorijos jaunesnioji mokslo darbuotoja. Nuo 2010 m. – Gamtos tyrimų centro Augalų fiziologijos laboratorijos jaunesnioji mokslo darbuotoja.
2010 m. Botanikos institute apgynė daktarės disertaciją „Indoli-3-acto rūgšties-baltymų kompleksai chloroplastuose ir mitochondrijose“1. 2010 m. suteiktas daktarės laipsnis.
Disertaciniame darbe atliko auksiną prisijungiančių baltymų lokalizacijos dviskilčių augalų ląstelės organoiduose-chloroplastuose ir mitochondrijose tyrimus. Nustatė pagrindines susiformuojančių kompleksų charakteristikas.
Išspausdino apie šešis mokslinius straipsnius.
2017 m. stažavosi „Camag“ prietaisų laboratorijoje Muntso (Muntz) mieste, Šveicarijoje.
Lietuvos augalų fiziologų draugijos narė.
Nuorodos
1 Mockevičiūtė R. Indole-3-acetic acid-protein complexes in chloroplasts and mitochondria = Indolil-3-acto rūgšties-baltymų kompleksai chloroplastuose ir mitochondrijose: summary of doctoral dissertation. – Vilnius, 2010. – 37 p.


Question: Namajūnas Mindaugas Broneslavas

Answer:
Gimė 1938 m. birželio 26 d. Griūbiškėlių kaime (Rokiškio r.). 1957 m. baigė Salų žemės ūkio technikumą. 1965 m. baigė Lietuvos žemės ūkio akademijos Agronomijos fakultetą.
1965–1966 m. dirbo Zarasų tarybiniame ūkyje ekonomistu. 1966–1967 m. – Zarasų r. žemės ūkio valdybos agronomas. 1967–1969 m. – Lietuvos MA Botanikos instituto aspirantas. 1969–1974 m. – Lietuvos MA Botanikos instituto Fitopatogeninių mikroorganizmų biologijos sektoriaus jaunesnysis mokslinis bendradarbis. 1974–1993 m. – Fitopatogeninių mikroorganizmų laboratorijos vyr. mokslinis bendradarbis. 1993–1999 m. – Neringos miesto valdybos kultūros, švietimo ir sporto skyriaus ūkinės grupės viršininkas. 1996–1998 m. – Fizikos instituto inžinierius. 1999–2002 m. – Aplinkos ministerijos Klaipėdos regiono aplinkos apsaugos departamento Neringos miesto agentūros viršininkas.
1971 m. Vilniaus universitete apgynė mokslų kandidato disertaciją  „Kai kurie avižų vainikuotųjų rūdžių (Puccinia coronata Cda. var. Аvenae Fraser et Led) biologijos klausimai ir jų fiziologinės rasės Lietuvoje“1. 1971 m. suteiktas mokslų kandidato laipsnis. 1993 m. nostrifikuotas daktaro laipsnis.
Disertaciniame darbe pateikė duomenis apie avižų vainikuotųjų rūdžių rasių rūšinę sudėtį Lietuvoje, Latvijoje, Estijoje, Baltarusijoje ir Kaliningrado srityje.
Dirbo fitopatogeninių mikroorganizmų tyrimo srityje. Išspausdino apie 50 mokslinių, nemažai mokslo populiarinamųjų straipsnių
Nuorodos
1 Намаюнас Б. Некоторые вопросы биологии корончатой ржавчины овса (Puccinia coronata Cda. var. Аvenae Fraser et Led) и ее физиологические расы в Литовской ССР: Автореферат дис. на соискание учен. степ. канд. биол. наук. – Вильнюс, 1971. – 25 с.


Question: Neniškienė (Šopytė) Viligailė

Answer:
Gimė 1943 m. gegužės 12 d. Vilniuje. 1960 m. baigė Kauno 8-ąją vidurinę mokyklą. 1966 m. baigė Vilniaus universiteto Gamtos mokslų fakultetą, įgijo biologės-biofizikės, biologijos-chemijos mokytojos specialybę.
1966–1970 m. – Lietuvos MA Fizikos ir matematikos instituto aspirantė. 1970–1974 m. – Lietuvos MA Botanikos instituto Sporinių augalų sektoriaus inžinierė, 1974–1980 m. – jaunesnioji mokslinė bendradarbė, 1983–1989 m. – Hidrobotanikos laboratorijos jaunesnioji mokslinė bendradarbė, 1989–1993 m. – Ląstelių inžinerijos laboratorijos vyresnioji mokslinė bendradarbė.
1973 m. Ukrainos SSR MA Pietų jūrų biologijos institute apgynė mokslų kandidatės disertaciją „Kalcio vaidmuo įsisavinant stroncį-90 gėlavandenėmis sraigėmis – fitofagais iš augalų ir vandens“1. 1973 m. suteiktas mokslų kandidatės laipsnis. [1993–1994 m.] nostrifikuotas daktarės laipsnis.
Dirbo radiobiologijos tyrimų srityje. Išspausdino per 50 mokslinių straipsnių. Su bendraautoriais publikavo knygą „Dumblių ekosistemos besikeičiančiose buveinių aplinkos sąlygose“2.
Nuorodos
1 Нянишкене В. М. Роль кальция в поглощении стронция-90 пресноводными моллюсками-фитофагами из растений и водной среды: (Эксперим. и радиоэкол. исследование с Limuaea staqnalis L. и Elodea canadensis Rich): Автореферат дис. на соискание учен. степени канд. биол. наук. – Севастополь, 1973. – 15 с.
2 Злобин В., Нянишкене В., Путинцев Н. Экосистемы водорослей в изменяющихся условиях среды обитания: (Теория, эксперимент, предположения). – Вильнюс, 1987. – 295 с.


Question: Rančelienė (Umbrasaitė) Vida

Answer:
Gimė 1952 m. liepos 22 d. Kairionių kaime (Molėtų r.). 1970 m. baigė Molėtų vidurinę mokyklą. 1975 m. baigė Vilniaus universiteto Gamtos mokslų fakultetą, įgijo biologės-mikrobiologės, biologijos ir chemijos dėstytojos specialybę.
1975–1977 m. – Vilniaus universiteto Gamtos mokslų fakulteto Augalų anatomijos ir fiziologijos katedros jaunesnioji mokslinė bendradarbė, 1977–1980 m. – Lietuvos MA Botanikos instituto aspirantė, 1980–1987 m. – Lietuvos MA Botanikos instituto Mikroorganizmų genetikos ir augalų mutagenezės laboratorijos vyresnioji laborantė, 1987–1992 m. – jaunesnioji mokslinė bendradarbė, 1992–2004 m. – Ląstelių inžinerijos laboratorijos mokslo darbuotoja, 2004–2010 m. – Ląstelių inžinerijos laboratorijos vyresnioji mokslo darbuotoja, 2010–2014 m. – Gamtos tyrimų centro Botanikos instituto Ląstelių inžinerijos laboratorijos mokslo darbuotoja, nuo 2014 m. – Molekulinės ekologijos laboratorijos mokslo darbuotoja.
1990 m. Lietuvos MA Botanikos institute apgynė mokslų kandidatės disertaciją „Chromosomų ir DNR pažaidų indukcija, ekscizinė DNR reparacija miežių daiguose, apšvitintuose trumpabange ultravioletine šviesa“1. 1993 m. nostrifikuota daktare.
Disertaciniame darbe pritaikė tuo metu naują metodą – UV spindulių sukeltus pirimidino dimerus tyrė naudojant UV-endonukleazę. Panaudojus šį metodą, nustatė ryšį tarp timino dimerų ir chromosomų aberacijų, mažinančių augalų gyvybingumą, susidarymo. Dviem metodais (UV-endonukleaziniu ir TT/T chromatografijos) įrodė ekscizinę DNR reparaciją miežių daigeliuose po UV apšvitinimo.
Išspausdino virš 40 mokslinių straipsnių.
1981 m. stažavosi Rusijos SSR MA Citologijos institute.
Dalyvavo tarptautinėse mokslinėse konferencijose Lenkijoje, Danijoje, Baltarusijoje, Rusijoje, Šveicarijoje, Čekijoje, Vengrijoje.
Lietuvos biochemikų, Lietuvos genetikų ir selekcininkų draugijų narė.
Nuorodos
1 Ранчялене В. Индукция повреждений хромосом и ДНК, эксцизионная репарация ДНК в проростках ячменя, облученных коротковолновым ульрафиолетовым светом: Автореферат дис. на соискание учен. степ. канд. биол. наук. – Вильнюс, 1990. – 20 с.


Question: Repečkienė (Rutkutė) Jūratė

Answer:
Gimė 1954 m. balandžio 12 d. Reibeniškių kaime (Joniškio r.). 1972 m. baigė Radviliškio V. Valsiūnienės vidurinę mokyklą. 1977 m. baigė Vilniaus universiteto Gamtos mokslų fakultetą, įgijo biologės, biologijos ir chemijos dėstytojos specialybę.
1977–1979 m. – Vilniaus universiteto botanikos sodo specialistė, 1979–1980 m. – Lietuvos MA Botanikos instituto Biodestruktorių tyrimo laboratorijos vyr. laborantė, 1980–1994 m. – jaunesnioji mokslinė bendradarbė, 1994–2010 m. – vyresnioji mokslinė bendradarbė. 2010–2016 m. – Gamtos tyrimų centro Botanikos instituto Biodestruktorių tyrimo laboratorijos mokslo darbuotoja.
1989 m. Botanikos institute apgynė disertaciją „Streptomicetai ir mikromicetai, besivystantys komplekse ant polimerinių medžiagų“1. 1989 m. suteiktas mokslų kandidatės laipsnis. 1992 m. nostrifikuotas daktarės laipsnis.
Dirbo mikroorganizmų, gebančių utilizuoti įvairias medžiagas, paieškos ir tyrimo srityje. Išspausdino apie 70 mokslinių straipsnių. Kartu su bendraautoriais yra sukaupusi vertingą medžiagą apie patogeninius mikroorganizmus įvairiuose dirvožemiuose, apie jų sukeliamas augalų ligas, apie kai kurių medžiagų biodestrukciją.
Su bendraautoriais publikavo knygas: „Mikrobiologiniai medžiagų pažeidimai“2, „Patogeniški ir toksiški mikroorganizmai žmogaus aplinkoje“3.
Nuorodos
1 Репечкене Ю. Стрептомицеты и микромицеты, развивающиеся на синтетических полимерных материалах: Автореф. дис. на соиск. учен. степ. канд. биол. наук. – Вильнюс, 1989. – 20 с.
2 Bridžiuvienė D., Levinskaitė L., Lugauskas A. (red.), Paškevičius A., Pečiulytė D., Repečkienė J., Salina O., Varnaitė R. Mikrobiologiniai medžiagų pažeidimai. – Vilnius, 1987. – 472 p.
3 Lugauskas A., Paškevičius A., Repečkienė J. Patogeniški ir toksiški mikroorganizmai žmogaus aplinkoje. – Vilnius, 2002. – 434 p.


Question: Radaitienė (Banevičiūtė) Dalia

Answer:
Gimė 1952 m. birželio 15 d. Kretingoje. 1970 m. baigė Palangos vidurinę mokyklą. 1975 m. baigė Vilniaus universiteto Gamtos mokslų fakultetą, įgijo biologės, biologijos ir chemijos dėstytojos specialybę.
1975–1980 m. – Lietuvos MA Botanikos instituto Fitopatogeninių mikroorganizmų laboratorijos vyresnioji laborantė, 1980–1992 m. – jaunesnioji mokslo darbuotoja, 1992–2007 m. – mokslo darbuotoja.
1991 m. apgynė mokslų kandidatės disertaciją „Mikromicetai ir jų įtaka svarbesnių vaiskrūmių introdukcijai Lietuvoje“1. 1993 m. nostrifikuotas daktarės laipsnis.
Dirbo fitopatologijos ir mikologijos srityje. Tyrė Ramularia genties grybų rūšių įvairovės paplitimą ir biologiją. Išspausdino per 70 mokslinių ir populiariųjų straipsnių. Su bendraautoriais publikavo knygą „Bruknės“2.
Dalyvavo konferencijose Australijoje, Čekijoje.
1993 m. paskirta Džordžo Sorošo fondo stipendija.
Lietuvos fitopatologų draugijos, Lietuvos mokslininkų sąjungos narė.
Nuorodos
1 Радайтене Д. Микромицеты, влияющие на интродукцию некоторых плодово-ягодных растений в Литве = Mikromicetai ir jų įtaka svarbesnių vaiskrūmių introdukcijai Lietuvoje: Автореферат дис. на соискание учен. степ. канд. биол. наук. – Вильнюс, 1991. – 26 с.
2 Bandzaitienė Z., Labokas J., Radaitienė D. Bruknės. – Vilnius, 2002. – 31 p.


Question: Raudonienė (Budrytė) Vita

Answer:
Gimė 1973 m. sausio 29 d. Vilniuje. 1991 m. baigė Vilniaus 43-ąją vidurinę mokyklą. 1997 m. baigė Vilniaus universiteto Gamtos mokslų fakultetą. Įgijo biologės specialybę.
1996–2000 m. – Botanikos instituto Biodestruktorių tyrimo laboratorijos asistentė, 2000–2003 m. – doktorantė, 2003–2006 m. – jaunesnioji mokslo darbuotoja, 2006–2010 m. – mokslo darbuotoja. Nuo 2010 m. – Gamtos tyrimų centro Botanikos instituto Biodestruktorių tyrimo laboratorijos mokslo darbuotoja.
2003 m. Botanikos institute apgynė daktarės disertaciją „Mikromicetai – fenoloksidazių producentai ir jų reikšmė augalinių atliekų biokonversijai“1. 2003 m. suteiktas daktarės laipsnis.
Disertaciniame darbe išskyrė, atrinko ir identifikavo kelių originalių padermių mikromicetus, aktyviai ardančius lignino-celiuliozės kompleksus augalų atliekose ir praturtinančius jas baltyminėmis medžiagomis. Ištyrė mikromicetų fermentines savybes, kultivuojant juos skystafazės ir tvirtafazės fermentacijos sąlygomis. Ištyrė mikromicetų destrukcijos metabolitus ir jų įtaką fenoloksidazių aktyvumui. Nustatė ekologinių veiksnių įtaką mikromicetų fenoloksidaziniam aktyvumui ir patikrino atrinktų perspektyviausių mikromicetų toksiškumą.
Išspausdino daugiau nei 25 mokslinius straipsnius.
2006 m. suteikta Valstybinė jaunojo mokslininko stipendija.
Lietuvos mikrobiologų draugijos narė.
Nuorodos
1 Raudonienė V. Mikromicetai – fenoloksidazių producentai ir jų reikšmė augalinių atliekų biokonversijai = Micromycetes – producers of phenoloxidases and their significance in bioconversion of plant waste: daktaro disertacijos santrauka. – Vilnius, 2003. – 36 p.

Healthcare Services, Wellness and Lifestyle


Question: Rimgailė-Voicik (Rimgailaitė) Radvilė

Answer:
Gimė 1987 m. lapkričio 13 d. Vilniuje. 2006 m. baigė Vilniaus Radvilų gimnaziją. 2010 m. baigė Vilniaus universiteto Gamtos mokslų fakulteto bakalauro programą, 2012 m. – magistro programą. Įgijo biologės-botanikės specialybę.
2012–2016 m. – Vilniaus universiteto Gamtos mokslų fakulteto vyresnioji specialistė, Vilniaus universiteto herbariumo (WI) fondų tvarkytoja. 2016–2018 m. – Vilniaus universiteto Gyvybės mokslų centro Biomokslų instituto jaunesnioji mokslo darbuotoja, nuo 2018 m. – mokslo darbuotoja, asistentė. 2017 m. Vilniaus universitete apgynė daktarės disertaciją „Pataiso (Lycopodium L.) ir padraikos (Diphasiastrum Holub) gametofitų ir juvenilinių sporofitų populiacijų struktūra bei funkcionavimas sausuose pušynuose“1. 2017 m. suteiktas daktarės laipsnis.
Disertaciniame darbe tyrė pataisinių populiacijų struktūrą ir dinamiką gamtoje. Gauti tyrimų rezultatai suteikia žinių apie gausias ir gyvybingas juvenilinių pataisinių populiacijas, pataisinių lytinį dauginimąsi, naujų populiacijų susidarymą. Atliktų tyrimų metu pirmą kartą gamtoje buvo įvertinta erdvinė gametofitų santalkų ir juvenilinių pataisinių sporofitų populiacijų struktūra, analizuoti juvenilinių pataisinių populiacijų sąryšiai su augaliniu rūbu ir dirvožemio cheminėmis savybėmis, tirta pataisų populiacijų genetinė struktūra. Pirmą kartą Lietuvoje buvo rasti Diphasiastrum genties pataisinių požeminiai gametofitai.
Išspausdino septynis mokslinius, tris mokslo populiarinamuosius straipsnius.
Dalyvavo mokslinėse konferencijose Rusijoje, Vengrijoje.
Vilniaus universiteto Gyvybės mokslų centre dėsto: „Archegoniniai augalai“, „Žiediniai augalai“, „Organizmų kilmė ir įvairovė (botaninė dalis)“.
Nuorodos
1 Rimgailė-Voicik R. Pataiso (Lycopodium L.) ir padraikos (Diphasiastrum Holub) gametofitų ir juvenilinių sporofitų populiacijų struktūra bei funkcionavimas sausuose pušynuose = Organization and functioning patterns of Lycopodium L. and Diphasiastrium Holub populations with an emphasis on gametophytes and juvenile sporophytes in dry pine forests : daktaro disertacijos santrauka. – Vilnius, 2017. – 42 p.

Healthcare Services, Wellness and Lifestyle


Question: Ratomskytė Genovaitė

Answer:
Gimė 1939 m. lapkričio 20 d. Skaistakalnio kaime (Panevėžio r.). 1959 m. baigė vidurinę mokyklą. 1965 m. baigė Vilniaus valstybinio pedagoginio instituto Gamtos-geografijos fakultetą, įgijo vidurinės mokyklos biologijos ir žemės ūkio gamybos pagrindų mokytojos specialybę.
1965 m. – Joniškio r. Žagarės vidurinės mokyklos mokytoja, 1967–1970 m. – Lietuvos MA Botanikos instituto Augalinių resursų sektoriaus aspirantė, 1970–1974 m. – vyr. laborantė; 1974–1990 m. – jaunesnioji mokslinė bendradarbė, 1990–2002 m. – Botanikos instituto Ekonominės botanikos laboratorijos mokslinė bendradarbė.
1983 m. Botanikos institute apgynė mokslų kandidatės disertaciją „Japoninės atvaisos biologinės savybės ir jos kultivavimo galimybės Lietuvos TSR“.
Dirbo ūkiškai naudingų augalų tyrimų srityje. Išspausdino apie 30 mokslinių ir 12 populiariųjų straipsnių. Su bendraautoriais publikavo knygą: „Lietuvos TSR laukinių naudingųjų augalų išteklių racionalus naudojimas ir apsauga“1. Buvo Gamtos apsaugos ir „Žinijos“ draugijų narė, vadovavo Botanikos instituto Knygos bičiulių draugijai.
Nuorodos
1 Baranauskaitė D., Butkienė Z., Butkus V., Jaskonis J., Peseckienė A., Ratomskytė G., Šlepetys J., Vaičiūnienė J., Žala K. Lietuvos TSR laukinių naudingųjų augalų išteklių racionalus naudojimas ir apsauga. – Vilnius, 1988. – 72 p.


Question: Rudzinskas Dionizas

Answer:
Gimė 1866 m. gegužės 12 d. Skapiškyje (Raseinių apskr.). 1893 m. baigė Petrovsko-Razumovsko žemės ūkio akademiją.
1893 m. pradėjo dirbti Petrovsko-Razumovsko žemės ūkio akademijos Bendrosios žemdirbystės ir dirvotyros katedroje asistentu. 1909–1916 m. – Petrovsko-Razumovsko žemės ūkio akademijos Žemės ūkio katedros dėstytojas, 1916–1922 m. – Augalų selekcijos katedros profesorius ir vedėjas. 1910 m. įkūrė pirmąją Augalų selekcijos stotį Rusijoje. 1910–1922 m. – Augalų selekcijos stoties vadovas. 1922 m. įkūrė Augalų selekcijos stotį Dotnuvoje. 1927–1930 m. – Žemės ūkio akademijos Bendrosios žemės dirbimo katedros ekstraordinarinis profesorius. 1930–1935 m. – profesorius.
1903 m. pradėjo augalų selekcijos darbus. Pirmasis Rusijoje sukūrė žieminių kviečių ir kitų augalų selekcines veisles. Išugdė pirmuosius augalų selekcijos specialistus Rusijoje. Jo mokinys buvo žymus rusų selekcininkas Nikolajus Vavilovas. Kartu su N. Vavilovu organizavo pirmąsias mokslines ekspedicijas rinkti genetinius augalų išteklius. Stažavosi Europos ir Amerikos selekcijos stotyse. Švedijoje mokėsi individualios atrankos metodo, grįžęs pradėjo jį taikyti Rusijos selekcijos stotyse.
Sukūrė apie 40 augalų veislių ir jų linijų, išspausdino apie 120 mokslinių ir praktinių publikacijų.
Mirė 1954 m. lapkričio 25 d. Ariogaloje.
Šaltiniai
Rudzinskas Dionizas. Visuotinė lietuvių enciklopedija, 20. – Vilnius, 2011. – p. 399.


Question: Rasimavičius Mindaugas

Answer:
Gimė 1984 m. lapkričio 26 d. Varėnoje. 2003 m. baigė Varėnos „Ryto“ vidurinę mokyklą. 2007 m. Vilniaus universiteto Gamtos mokslų fakultete baigė biologijos programą, suteiktas biologijos bakalauro kvalifikacinis laipsnis, 2009 m. – Vilniaus universiteto Gamtos mokslų fakultete baigė botanikos programą, suteiktas biologijos magistro kvalifikacinis laipsnis.
2007–2008 m. – Vilniaus universiteto Gamtos mokslų fakulteto bibliotekos bibliotekininkas, 2008–2016 m. – Vilniaus universiteto Gamtos mokslų fakulteto Botanikos ir genetikos katedros vyresnysis specialistas, 2009–2016 m. – jaunesnysis mokslo darbuotojas, lektorius, nuo 2016 m. – Vilniaus universiteto Gyvybės mokslų centro jaunesnysis mokslo darbuotojas.
2015 m. Vilniaus universitete apgynė mokslų daktaro disertaciją „Equisetum variegatum Schleich. ex F. Weber et D. Mohr Lietuvoje: paplitimas ir populiacijų struktūra“1. 2015 m. suteiktas daktaro laipsnis. Disertaciniame darbe pateikė naujus mokslinius duomenis apie E. variegatum parcialinių kerų morfologinę sandarą ir jų biologinio amžiaus grupes. Papildė žinias apie E. variegatum, vieno rečiausių asiūklių Lietuvoje, paplitimą, populiacijų struktūrą ir demografinę padėtį bei ekologinį plastiškumą mūsų krašte.
Išspausdino 6 mokslinius, 3 mokslo populiarinamuosius straipsnius.
2010 m. dalyvavo mokslinėje ekspedicijoje Hapsalu, Estijoje.
Dalyvavo tarptautinėse mokslinėse konferencijose Estijoje, Latvijoje, Rusijoje.
2012 m. stažavosi Daugpilio universiteto herbariume Gyvybės mokslų ir technologijų institute, Latvijos universiteto herbariume Biologijos institute. 2013 m. – Švedijos gamtos istorijos muziejaus herbariume. Vilniaus universitete dėsto kursus: saugomos biotos studijos, biologinės įvairovės studijos, biologinės įvairovės stebėsena.
Tarptautinės ekvizetologų asociacijos (International Equisetological Association (IEA)) narys.
Nuorodos
1 Rasimavičius M. Equisetum variegatum Schleich. ex Weber et Mohr in Lithuania: distribution and structure of populations = Equisetum variegatum Schleich. ex Weber et Mohr Lietuvoje: paplitimas ir populiacijų struktūra: summary of doctoral dissertation. – Vilnius, 2015. – 35 p.


Question: Šikšnianienė (Plumpaitė) Jūratė Bronė

Answer:
OLYMPUS DIGITAL CAMERA
Gimė 1960 m. sausio 27 d. Kaune. 1978 m. baigė Jonavos 1-ąją vidurinę mokyklą. 1989 m. baigė Vilniaus universiteto Gamtos mokslų fakultetą. Įgijo biologės specialybę.
1981–1990 m. – Lietuvos žemdirbystės instituto chemikė-inžinierė, 1990–2002 m. – Lietuvos sodininkystės ir daržininkystės instituto jaunesnioji mokslo darbuotoja, 2002–2007 m. – mokslo darbuotoja; 2007–2010 m. – AB „Achema“ inžinierė-kokybės vadybininkė; 2010–2014 m. – LAMMC filialo Sodininkystės-daržininkystės instituto, Sodo augalų genetikos ir biotechnologijos skyriaus mokslo darbuotoja, nuo 2014 m. – vyresnioji mokslo darbuotoja.
2002 m. Lietuvos sodininkystės ir daržininkystės institute apgynė mokslų daktarės disertaciją „Eucoreosma sekcijos serbentų peroksidazės ir polifenoloksidazės tyrimai skirtinguose ontogenezės tarpsniuose “1. 2002 m. suteiktas daktarės laipsnis.
Disertaciniame darbe ištyrė septynių Eucoreosma sekcijos serbentų rūšių ir šešių juodųjų serbentų veislių augalų raidą Lietuvos sąlygomis. Nustatė peroksidazės ir polifenoloksidazės izofermentų kaitą serbentų augaluose mažojo raidos ciklo tarpsniuose.
Išspausdino apie 80 mokslinių straipsnių.
Dalyvavo mokslinėje konferencijoje Lenkijoje.
Lietuvos augalų fiziologų, Lietuvos biochemikų draugijų narė.
Nuorodos
1 Šikšnianienė J. Eucoreosma sekcijos serbentų peroksidazės ir polifenoloksidazės tyrimai skirtinguose ontogenezės tarpsniuose = Investigations of peroxidase and polyphenoloxidase of Eucoreosma section currants at various ontogenesis stages: daktaro disertacijos santrauka. – Babtai (Kauno r.), 2002. – 24 p.


Question: Šafnagelis Kazimieras (Kazimierz Szafnagl)*

Answer:
Gimė 1858 m. kovo 3 d. Berdyčive (Baltarusija). 1875 m. baigė Varšuvos realinę gimnaziją. 1880 m. baigė Rygos politechnikos instituto Chemijos skyrių. Gyveno Kušlėnuose, Ašmenos rajone (Baltarusija). Buvo vienas iš Vilniaus mokslo bičiulių draugijos ir jos muziejaus steigėjų, 1910 m. tapo šios draugijos garbės nariu, bendradarbiavo su Krokuvos mokslų akademijos fiziografine komisija.
1908 m. publikavo knygą „Zapiski bryologiczne“ („Briologiniai užrašai“)1, kurioje aprašė 210 samanų rūšių Vilniaus ir Minsko aukštumų regione.
Mirė 1923 m. Palaidotas Gauce kapinėse, netoli Kušlėnų.
Šaltiniai
* Parengta pagal http://oszmianszczyzna.pl/strona_kuszlany_szafnagel.html
Nuorodos
1 Shafnagl K. Zapiski bryologicznie. – Wilno, 1908. – 74 p.


Question: Šukienė (Subačiūtė) Juzė

Answer:
Gimė 1928 m. sausio 28 d. Linkonių kaime (Švenčionių r.). 1951 m. baigė Vilniaus valstybinio pedagoginio instituto gamtos fakultetą, įgijo vidurinės mokyklos biologijos ir chemijos mokytojos specialybę.
1951–1954 m. – Vabalninko vidurinės mokyklos mokytoja, 1954–1960 m. – Kalvarijos vidurinės mokyklos mokytoja, 1960–1963 m. – Lietuvos MA Botanikos instituto aspirantė, 1963–1964 m. – Lietuvos SSR Ministrų tarybos aukštojo ir specialiojo mokslo komiteto metodinio kabineto metodininkė, 1965–1969 m. – Lietuvos MA Botanikos instituto jaunesnioji mokslinė bendradarbė, 1969–1970 m. – Augalų mutagenezės laboratorijos jaunesnioji mokslinė bendradarbė, 1970–1980 m. – vyresnioji mokslinė bendradarbė, 1980–1984 m. – Mikroorganizmų genetikos ir mutagenezės laboratorijos vyresnioji mokslinė bendradarbė. 1984–1986 m. – Genetikos laboratorijos vyresnioji mokslinė bendradarbė.
1967 m. Baltarusijos SSR MA Eksperimentinės botanikos institute apgynė mokslų kandidatės disertaciją „Grikių heterozės tyrimas“1. 1967 m. suteiktas mokslų kandidatės laipsnis.
Išspausdino apie 20 mokslinių straipsnių.
1973 m. suteiktas vyresniosios mokslinės bendradarbės mokslo vardas.
Buvo Lietuvos genetikų ir selekcininkų, „Žinijos“ draugijų narė.
Nuorodos
1 Шукене Ю. Изучение гетерозиса у гречихи: Автореферат дис. на соискание учен. степ. канд. биол. наук. – Минск, 1967. – 22 с.


Question: Šidla Leonas

Answer:
Gimė 1927 m. balandžio 10 d. Šiškinių kaime (Švenčionių apskr.). 1948 m. baigė Vilniaus vakarinę vidurinę mokyklą, 1953 m. – Vilniaus žemės ūkio technikumą. 1959 m. baigė Vilniaus universiteto Gamtos mokslų fakultetą, įgijo biologo, vidurinės mokyklos biologijos ir chemijos mokytojo specialybę.
1959 m. – Lietuvos MA Botanikos instituto Fitopatologijos sektoriaus vyr. laborantas, 1960 m. – Fitopatogeninių mikroorganizmų laboratorijos jaunesnysis mokslinis bendradarbis, 1971–1974 m. – vyresnysis mokslinis bendradarbis. 1975–1987 m. – Floros ir geobotanikos laboratorijos vyresnysis mokslinis bendradarbis.
1967 m. Vilniaus universitete apgynė mokslų kandidato disertaciją „Parazitiniai Botrytis micheli genties grybai ant kultūrinių ir laukinių augalų Lietuvos TSR“1. 1967 m. suteiktas mokslų kandidato laipsnis. 1993 m. nostrifikuotas daktaro laipsnis.
Tyrė augalų ligų sukėlėjus – Botrytis genties grybus. Išspausdino apie 40 mokslinių, per 30 mokslo populiarinamųjų straipsnių.
Publikavo dvi grožinės literatūros knygas: „Kalnėnai“2, ir „Nuo balanos gadynės iki lempos žibalinės“3.
Mirė 2006 m. rugpjūčio 22 d. Vilniuje.
Nuorodos
1 Шидла, Л. Грибы рода Botrytis Micheli на культурных и дикорастущих растениях в Литовской ССР: Автореферат дис. на соискание учен. степ. канд. биол. наук. – Вильнюс, 1967. – 16 с.
2 Šidla L. Kalnėnai. – Vilnius, 2002. – 153 p.
3 Šidla L. Nuo balanos gadynės iki lempos žibalinės. – Vilnius, 2004. – 130 p.

Healthcare Services, Wellness and Lifestyle


Question: Šulijienė (Galvydytė) Rita Liudvika

Answer:
Gimė 1938 m. rugsėjo 11 d. Kaune. 1956 m. baigė Vilniaus 1-ąją vidurinę mokyklą. 1962 m. baigė Vilniaus universiteto Gamtos mokslų fakultetą, įgijo biologės-zoologės, vidurinės mokyklos biologijos ir chemijos mokytojos specialybę.
1970–2005 m. – Lietuvos MA Botanikos instituto Hidrobotanikos laboratorijos aspirantė, mokslo darbuotoja.
1990 m. apgynė mokslų kandidatės disertaciją „Fitoplanktono pirminė produkcija Lietuvos vandens telkiniuose antropogeninės veiklos sąlygomis“. 1990 m. suteiktas mokslų kandidatės laipsnis. 1993 m. nostrifikuotas daktarės laipsnis.
Disertaciniame darbe pateikė 1971–1987 m. duomenis apie fitoplanktono pirminę produkciją devyniuose skirtingo antropogeninio poveikio vandens telkiniuose, nustatė metinius dydžius ir jų svyravimo ribas. Išspausdino 35 mokslinius straipsnius.
Dalyvavo mokslinėse konferencijose Latvijoje, Estijoje, Baltarusijoje, Rusijoje.
Buvo Hidrobotanikų draugijos narė.
Nuorodos
1 Шулиене Р. Л. Первичная продукция фитопланктона водоемов Литвы в условиях антропогенного воздействия: Диссертация на соискание учен. степ. канд. биол. наук. – Вильнюс, 1990. – 201 с.


Question: Švedienė (Šakalytė) Jurgita

Answer:
Gimė 1979 m. rugsėjo 24 d. Antazavės kaime (Zarasų r.). 1997 m. baigė Dusetų Kazimiero Būgos vidurinę mokyklą. 2003 m. baigė Vilniaus pedagoginio universiteto Gamtos mokslų fakultetą, įgijo biologijos mokytojos specialybę.
2002 m. – Vilniaus rajono Nemėžio vidurinės mokyklos biologijos mokytoja, 2002–2003 m. – Vilniaus Simono Daukanto vidurinės mokyklos biologijos mokytoja, 2003–2005 m. – Zarasų rajono Turmanto pagrindinės mokyklos biologijos mokytoja, 2005–2011 m. – Botanikos instituto vyr. laborantė, 2011–2013 m. – Gamtos tyrimų centro Botanikos instituto Biodestruktorių tyrimo laboratorijos biologė, nuo 2013 m. – mokslo darbuotoja.
2012 m. Gamtos tyrimų centre apgynė daktarės disertaciją „Candida Berkhout genties mielių paplitimas, biologiniai savitumai ir prevencinių priemonių prieš jas paieška“1. 2012 m. suteiktas daktarės laipsnis.
Disertacijoje aprašomas Candida mielių paplitimas įvairiuose substratuose bei žmogų supančioje aplinkoje, aiškinami jų biologiniai savitumai, tiriamos prevencinės priemonės užterštumui šiomis mielėmis sumažinti. Tyrimų metu iš gamtinių substratų (dirvožemio, vandens ir filosferos) maisto produktų, gyvenamosios ir darbo aplinkos oro, žmogaus patologinės medžiagos buvo išskirti ir identifikuoti 498 mielių izoliatai. Candida genčiai priklausančios mielės sudarė 31 % visų mielių rūšių. Išskirtos 26 Candida rūšys, iš jų keturios naujos Lietuvos mikobiotai – C. magnoliae, C. saitoana, C. oleophila ir C. sorboxylosa.
Parašė 24 mokslinius straipsnius, keletą mokslo populiarinamųjų straipsnių.
Lietuvos mikrobiologų draugijos narė.
Nuorodos
1 Švedienė J. Candida Berkhout yeasts: distribution, biological peculiarities and search for preventive measures against them = Candida Berkhout genties mielių paplitimas, biologiniai savitumai ir prevencinių priemonių prieš jas paieška: summary of doctoral dissertation. – Vilnius, 2012. – 26 p.

Healthcare Services, Wellness and Lifestyle


Question: Šlapkauskaitė Giedrė Marija

Answer:
Gimė 1943 m. liepos 17 d. Kaune. 1961 m. baigė Kauno m. 4-ąją vidurinę mokyklą. 1967 m. baigė Vilniaus universiteto Gamtos mokslų fakultetą. Įgijo biologės specialybę.
1970–1973 m. – Lietuvos MA Botanikos instituto aspirantė, 1974 m. – vyr. laborantė, 1975–2000 m. – Botanikos instituto jaunesnioji mokslinė bendradarbė, mokslo darbuotoja, vyresnioji mokslo darbuotoja.
1979 m. Maskvos valstybiniame Lomonosovo v. universitete apgynė mokslų kandidatės disertaciją „Vandens baseinų augaliniai organizmai – B grupės vitaminų producentai“1. 1979 m. suteiktas mokslų kandidatės laipsnis. 1993 m. nostrifikuotas daktarės laipsnis.
Disertaciniame darbe išnagrinėjo vandens baseinų augalinių organizmų – makrofitų ir mikrodumblių – B grupės vitaminų sintezę ir sukaupimą juose. Tyrė vitaminų koncentracijas įvairių vandens baseinų vandenyje ir kai kuriuose reducentuose. Modeliniuose žaliadumblių tyrimuose nustatė vitaminų sintezės ir išskyrimo į aplinką ypatumus įvairiose jų augimo fazėse.
Dirbo hidrobotanikos srityje. Išspausdino apie 80 mokslinių straipsnių.
Dalyvavo mokslinėse konferencijose buvusioje SSRS.
Nuorodos
1 Шлапкаускайте Г.М. Растительные организмы водоема – продуценты витаминов группы B: Автореферат дис. на соискание учен. степ. канд. биол. наук. – Москва, 1978. – 22 с.


Question: Šveikauskas Vaidevutis

Answer:
Gimė 1972 m. rugpjūčio 1 d. Vilniuje. 1990 m. baigė Vilniaus „Minties“ gimnaziją. 1995 m. baigė Vilniaus universiteto Gamtos mokslų fakultetą. Įgijo biologo specialybę.
1995 m. – Botanikos instituto Augalų fiziologijos laboratorijos vyr. laborantas, 1995–1997 m. – asistentas, 1997–2000 m. – doktorantas. Nuo 2001–2018 m. dirbo Valstybinėje augalų apsaugos tarnyboje. Nuo 2019 m. Gamtos tyrimų centro Augalų fiziologijos laboratorijos mokslo darbuotojas.
2000 m. Botanikos institute apgynė daktaro disertaciją „Plazmolemos ir tonoplasto vaidmuo auksino bazipetalaus transporto sistemoje“1. 2000 m. suteiktas mokslų daktaro laipsnis.
Disertaciniame darbe nustatė, kad auksinas bazipetalaus transporto metu plazmolemą ir tonoplastą gali pereiti pasyviu ir aktyviu būdais. Į ląstelę per plazmolemą auksinas įeina pasyviu difuzijos būdu arba simporto su protonais būdu, o išeina iš ląstelės per plazmolemą aktyviu būdu, panaudojant adenozintrifosfato (ATP) hidrolizės energiją. Į vakuolę per tonoplastą auksinas patenka aktyviu būdu, panaudojant ATP arba pirofofato (PPi) hidrolizės energiją, o iš vakuolės per tonoplastą išeina pasyviu difuzijos būdu.
Lietuvos augalų fiziologų draugijos narys. Nuo 1999 m. draugijos iždininkas.
Nuorodos
1 Šveikauskas V. Plazmolemos ir tonoplasto vaidmuo auksino bazipetalaus transporto sistemoje = The role of plasmalemma and tonoplast in the system of auxin basipetal transport: daktaro disertacijos santrauka. – Vilnius, 2000. – 31 p.

Healthcare Services, Wellness and Lifestyle


Question: Šneideris Donatas

Answer:
Gimė 1984 m. liepos 9 d. Klaipėdoje. 2003 m. baigė Klaipėdos „Ąžuolyno“ gimnaziją. 2008 m. baigė Vilniaus universiteto Gamtos mokslų fakultetą, įgijo biologo bakalauro kvalifikacinį laipsnį, 2010 m. – magistro kvalifikacinį laipsnį.
2015–2017 m. – Gamtos tyrimų centro Botanikos instituto Fitovirusų laboratorijos mokslo darbuotojas, nuo 2017 m. – Gamtos tyrimų centro Botanikos instituto Augalų patologijos laboratorijos mokslo darbuotojas.
2015 m. Gamtos tyrimų centre apgynė daktaro disertaciją „Nepovirusai Lietuvoje, jų sukeliamos augalų ligos ir virusų izoliatų genetinė įvairovė“1. 2015 m. suteiktas mokslų daktaro laipsnis.
Disertaciniame darbe naudinguosiuose ir dekoratyviniuose augaluose identifikavo 22 virusų izoliatus, priklausančius penkioms rūšims. Atliko aptiktų virusų genominių sekų palyginimus ir filogenetinę analizę.
Išspausdino aštuonis mokslinius straipsnius.
Nuorodos
1 Šneideris D. Nepovirus caused plant diseases and genetic variability of virus isolates in Lithuania = Nepovirusai Lietuvoje, jų sukeliamos augalų ligos ir virusų izoliatų genetinė įvairovė: summary of doctoral dissertation. – Vilnius, 2015. – 36 p.

Healthcare Services, Wellness and Lifestyle


Question: Švegždienė (Pečkytė) Danguolė

Answer:
Gimė 1948 gegužės 20 d. Kaune. 1965 m. baigė Kauno 2-ąją vidurinę mokyklą. 1970 m. baigė Vilniaus universiteto Gamtos mokslų fakultetą. Įgijo biofizikės, biologijos ir chemijos dėstytojos specialybę.
1970–1973 m. dirbo Vilniaus fermentinių preparatų gamykloje inžiniere-biochemike. 1973–1976 m. – Lietuvos MA Botanikos instituto Augalų fiziologijos laboratorijos inžinierė, 1976–1991 m. – jaunesnioji mokslinė bendradarbė, 1977–1981 m. Lietuvos MA Botanikos instituto neakivaizdinė aspirantė, 1991–1992 m. Botanikos instituto Augalų fiziologijos laboratorijos Gravitacinės fiziologijos sektoriaus mokslinė bendradarbė, 1992–2009 m. vyresnioji mokslo darbuotoja. 2010–2011 m. Gamtos tyrimų centro Botanikos instituto Gravitacinės fiziologijos sektoriaus vyresnioji mokslo darbuotoja, 2011–2013 m. Gamtos tyrimų centro Botanikos instituto Eksperimentinės augalų ekologijos laboratorijos vyresnioji mokslo darbuotoja, nuo 2015 m. Gamtos tyrimų centro Cheminės ekologijos ir elgsenos laboratorijos vyresnioji mokslo darbuotoja.
1991 m. Botanikos institute apgynė mokslų kandidatės disertaciją „Svorio jėgos vaidmens salotų pirminių šaknų erdvinės orientacijos, morfogenezės ir augimo procesuose tyrimas“1. 1991 m. suteiktas mokslų kandidatės laipsnis. 1993 m. nostrifikuotas daktarės laipsnis.
Disertaciniame darbe pirmą kartą tyrimai su augalais buvo atlikti tiesiogiai kosminių skrydžių sąlygomis, originaliomis borto centrifugomis modeliuojant skirtingų parametrų svorio (sunkio) jėgą. Metodiškai nepriekaištingomis sąlygomis kiekybiškai įvertinta salotų šaknų augimo judesių, jų gravisensorinio aparato citomorfologijos, morfogenezės ir augimo priklausomybė nuo svorio jėgos. Parodyta, kad dirbtinė svorio jėga padeda normalizuoti kosminių skrydžių (mikrogravitacijos) sąlygomis sutrinkančius fiziologinius procesus. Ištirtas šaknų gravitropinis jautris ir nustatytas slenkstinis dirginimo dydis, lygus 0,00014 g.
Dirbo gravitacijos reikšmės augalo augimo, erdvinės orientacijos ir vystymosi procese tyrimų srityje, bendraautorė eksperimentų, kuriuos Lietuvos augalų fiziologai atliko kosminiuose laivuose ir orbitinėse stotyse. Išspausdino apie 60 mokslinių straipsnių.
Vadovavo vienos daktaro disertacijos parengimui.
Dalyvavo mokslinėse konferencijose Prancūzijoje, Vokietijoje, Belgijoje.
Lietuvos augalų fiziologų draugijos narė.
Nuorodos
1 Швягждене Д. Изучение роли силы тяжести в процессах пространственной ориентации, морфогенеза и роста первичных корней салата: Автореферат дис. на соискание учен. степ. канд. биол. наук. – Вильнюс, 1991. – 26 c.


Question: Vyšniauskienė (Janaudytė) Regina

Answer:
Gimė 1956 m. rugsėjo 29 d. Krasnojarske, Rusijoje. 1975 m. baigė Grigiškių vidurinę mokyklą. 1980 m. baigė Vilniaus pedagoginio instituto Gamtos-geografijos fakultetą. Įgijo biologijos-žemės ūkio pagrindų mokytojos specialybę.
1980–1983 m. – Lietuvos MA Botanikos instituto Mikroorganizmų genetikos laboratorijos vyresnioji laborantė, 1983–1984 m. – SSRS MA N. I. Vavilovo v. Bendrosios genetikos instituto stažuotoja, 1985–1987 m. – SSRS MA N. I. Vavilovo v. Bendrosios genetikos instituto aspirantė, 1987–1990 m. – Botanikos instituto Augalų fiziologijos laboratorijos Ląstelių inžinerijos sektoriaus jaunesnioji mokslinė bendradarbė, 1990–2000 m. – Ląstelių inžinerijos laboratorijos mokslinė bendradarbė, 2000–2014 m. – vyresnioji mokslo darbuotoja, laboratorijos vadovė. Nuo 2014 m. – Gamtos tyrimo centro Molekulinės ekologijos laboratorijos mokslo darbuotoja.
1988 m. SSRS MA N. I. Vavilovo v. Bendrosios genetikos institute apgynė mokslų kandidatės disertaciją „Augalų, su įvairiais atsparumo genais, baltymai prieš virusinę infekciją“1. 1988 m. suteiktas kandidatės laipsnis. 1993 m. nostrifikuotas daktarės laipsnis.
Disertaciniame darbe tyrė augalų genetinį atsparumą ir apsauginius atsakus į virusinę infekciją. Ištyrė Nicotiana tabacum L. ir Licopersicon esculentum Mill. kultūrinių veislių skirtingo atsparumo genotipų atsakus į tabako ir agurko mozaikos viruso infekciją. Išskyrė specifinį apsauginį baltymą ir nustatė jo amino rūgščių sudėtį. Įrodė, kad infekcijos sukelti augalo atsako baltymai dalyvauja augalo apsauginiuose mechanizmuose prieš virusinę infekciją.
Išspausdino daugiau nei 40 mokslinių straipsnių.
Dalyvavo mokslinėse konferencijose Lenkijoje, Čekijoje, Vengrijoje, Šveicarijoje, Rusijoje, Baltarusijoje.
1983–1985 m. stažavosi SSRS MA N. I. Vavilovo v. Bendrosios genetikos institute.
Lietuvos augalų fiziologų, Lietuvos genetikų ir selekcininkų, Lietuvos biochemikų draugijų narė. 2004–2009 m. – GMO priežiūros komiteto prie Lietuvos aplinkos ministerijos narė.
Nuorodos
1 Янаудите Р. Белки растений с разными генами устойчивости при вирусной инфекции: Автореферат дис. на соискание учен. степени канд. биол. наук. – Москва, 1988. – 18 c.


Question: Vaitkūnienė (Žiaunytė) Virginija

Answer:
Gimė 1954 m. lapkričio 3 d. Oniūnų kaime (Kupiškio r.). 1972 m. baigė Kupiškio rajono Subačiaus vidurinę mokyklą. 1979 m. baigė Vilniaus universiteto Gamtos mokslų fakultetą, įgijo biologės, biologijos ir chemijos dėstytojos specialybę.
1979–1991 m. – Vilniaus universiteto vyr. laborantė, 1991–1993 m. – jaunesnioji mokslo darbuotoja, 1993–1995 m. – mokslo darbuotoja, 1995–2013 m. – vyresnioji mokslo darbuotoja, nuo 2013 m. – mokslo darbuotoja.
1992 m. Botanikos institute apgynė mokslų kandidatės disertaciją „Genetiškai nestabilių miežių mutantų tw1 ir tw2 genetinė analizė ir ypatybės“1. 1992 m. suteiktas biologijos mokslų kandidatės laipsnis. 1993 m. nostrifikuotas daktarės laipsnis.
Disertaciniame darbe hibridologiniu metodu ir komplementacijos testu įrodė, kad mutacijos tw1 ir tw2 yra monogeninės, recesyvinės, homoalelinės, alelinės mutacijai tweaky spike (tw), todėl žymimos tw1 ir tw2. Mutantams būdingas didelis fenotipinis kintamumas. Genealogijų metodu nustatė nepaveldimą jų pobūdį. Mutantai tw1 ir tw2 genetiškai nestabilūs. Revertantuose išlikę pleotropinio požymių komplekso savybių: didesnis baltymų kiekis, pakitusi aminorūgščių sudėtis. Genetiškai nestabilių baltyminių mutantų reversijos gali būti taikomos vertingai pradinei selekcinei medžiagai gauti.
Išspausdino apie 60 mokslinių straipsnių.
Dalyvavo tarptautinėse mokslinėse konferencijose Latvijoje, Baltarusijoje, Lenkijoje, Austrijoje, Ispanijoje.
Buvo EUCARPIA (European Association for Research on Plant Breeding) narė.
Nuorodos
1 Вайткунене В. Генетический анализ и особенности генетически нестабильных мутантов ячменя tw1 и tw2 = Genetiškai nestabilių miežių mutantų tw1 ir tw2 genetinė analizė ir ypatybės: Aвтореферат дис. на соискание учен. степени канд. биол. наук. Вильнюс – 1992. – 19 p.

Healthcare Services, Wellness and Lifestyle


Question: Vilkaitis Vincas

Answer:
Gimė 1892 m. sausio 16 d. Kybartuose (Vilkaviškio apskr.). 1912 m. baigė Vilkaviškio gimnaziją. 1924 m. baigė Berlyno universiteto Filosofijos fakulteto Gamtos skyrių.
1919–1920 m. dirbo mokytoju Marijampolės gimnazijoje. 1920–1922 m. dirbo Berlyno universiteto botanikos muziejuje, buvo universiteto laisvuoju klausytoju. 1925–1927 m. – Žemės ūkio akademijos Taikomosios botanikos katedros docentas ir vadovas. 1927–1941 m. – ekstraordinarinis profesorius ir vadovas. 1934–1940 m. – Žemės ūkio akademijos rektorius, 1927–1939 m. – Dotnuvos augalų apsaugos stoties vedėjas.
1925 m. Berlyno universitete apgynė disertaciją apie Brandenburgo srities (Desmidiaceae) dumblius. Įgijo filosofijos mokslų daktaro laipsnį.
Dirbo algologijos ir fitopatologijos srityse. Inicijavo kompleksinius Kamanų ir Šepetos aukštapelkių tyrimus. Parašė šviečiamojo pobūdžio straipsnių apie botanikos dėstymą vidurinėse mokyklose, išvertė į lietuvių kalbą tris botanikos ir augalų anatomijos vadovėlius. Pradėjo eksperimentinės žemės ūkio fitopatologijos tyrimus Lietuvoje.
1941 m. birželio 14 d. ištremtas į Sibirą.
Mirė 1943 m. sausio 19 d. Trofimovske, Sibire.
Šaltiniai
Motuzas A. Profesorius Vincas Vilkaitis. – Vilnius, 1991. – 127 p.


Question: Warszewicz Jósef (Varševičius Juzefas)

Answer:
Gimė 1812 m. rugsėjo 8 d. Lietuvoje (tiksli gimimo vieta nežinoma).
1829–1830 m. mokėsi Vilniaus universitete (LDK vyriausiojoje mokykloje) gamtos mokslus. Dirbo Berlyno botanikos sode sodininko padėjėju. 1845 m. tarpininkaujant A. Humboltui dalyvavo ekspedicijoje Vidurio ir Pietų Amerikoje (Gvatemaloje, Jukatano pusiasalyje, Hondūre, Nikaragvoje, Ekvadore, Kosta Rikoje, Venesueloje ir Panamoje). Siuntė sėklas ir augalus į Vokietiją, Angliją, Belgiją, Šveicariją.
1850–1853 m. remiamas Londono botanikų draugijos dalyvavo ekspedicijoje Pietų Amerikoje: Brazilijoje, Peru, Bolivijoje. Rinko epifitinius augalus. 30 augalų rūšių ir 2 šeimos pavadintos jo vardu: Warszewiczia (šeima Rubiaceae), Warszewicziella (šeima Orchidaceae).
Sudarė ornitologinius, herpetologinius ir malakologinius rinkinius, kuriuos perdavė Jogailos universiteto Krokuvoje, Berlyno universiteto ir kt. Europos šalių universitetų zoologijos kabinetams.
Nuo 1854 m. dirbo Krokuvos botanikos sodo inspektoriumi.
Nuo 1865 m. buvo Krokuvos mokslo draugijos narys.
Mirė 1866 m. gruodžio 29 d. Krokuvoje. Palaidotas Rakovickių (Rakowicki) kapinėse.


Question: Vaštakaitė (Kairienė) Viktorija

Answer:
2018 m. Lietuvos agrarinių ir miškų mokslų centre (LAMMC) ir Aleksandro Stulginskio universitete apgynė daktarės disertaciją „Metabolitų ir mineralinių elementų valdymo Brassicaceae daiginiuose fotofiziologiniai aspektai1. LAMMC Sodininkystės ir daržininkystės instituto vyresnioji mokslo darbuotoja. Dirba augalų fiziologijos, fotofiziologijos tyrimų srityse. Tarptautinės sodininkystės ir daržininkystės mokslo (ISHS), Lietuvos augalų fiziologų, Lietuvos biochemikų draugijų narė.
Nuorodos
1 Vaštakaitė V. Metabolitų ir mineralinių elementų valdymo Brassicaceae daiginiuose fotofiziologiniai aspektai = The photophysiological aspects for the management of metabolites and mineral elements in Brassicaceae microgreens : daktaro disertacija. – Kaunas, 2018. – 197 p.


Question: Viršilė Akvilė

Answer:
2012 m. Lietuvos agrarinių ir miškų mokslų centre (LAMMC) ir Aleksandro Stulginskio universitete apgynė daktaro disertaciją „Fotofiziologiniai efektai metabolitų dinamikai žalumyninėse daržovėse ir želmenyse“1. Nuo 2016 m. – LAMMC Sodininkystės ir daržininkystės instituto Augalų fiziologijos laboratorijos vyriausioji mokslo darbuotoja. Dirba augalų fotofiziologijos, fitochemijos, metabolizmo, produktyvumo fiziologijos tyrimų srityse. Lietuvos augalų fiziologų, Tarptautinės sodininkystės ir daržininkystės mokslo (ISHS) draugijų narė.
Nuorodos
1 Viršilė A. Photophysiological effects on the metabolite dynamics in green vegetables and sprouts = Fotofiziologiniai efektai metabolitų dinamikai žalumyninėse daržovėse ir želmenyse: summary of doctoral dissertation. – Kauno r. (Akademija) 2012. – 20 p.

Healthcare Services, Wellness and Lifestyle


Question: Žižytė-Eidetienė Marija

Answer:
bty
Gimė 1980 m. sausio 8 d. Vilniuje. 1998 m. baigė Vilniaus Šeškinės vidurinę mokyklą. 2002 m. baigė Vilniaus universiteto Chemijos fakultetą, įgijo biochemijos bakalauro kvalifikacinį laipsnį, 2004 m. – magistro kvalifikacinį laipsnį.
2004 m. – Vilniaus universiteto Gamtos mokslų fakulteto vyresnioji laborantė, 2005 m. – Botanikos instituto Fitovirusų laboratorijos vyresnioji laborantė, 2005–2009 m. – Botanikos instituto doktorantė, 2009–2010 m. – Fitovirusų laboratorijos jaunesnioji mokslo darbuotoja, 2010 m. – Gamtos tyrimų centro Botanikos instituto Fitovirusų laboratorijos specialistė, 2010–2017 m. – jaunesnioji mokslo darbuotoja, 2017–2018 m. – Gamtos tyrimų centro Botanikos instituto Augalų patologijos laboratorijos jaunesnioji mokslo darbuotoja, nuo 2018 m. – mokslo darbuotoja.
2010 m. Gamtos tyrimų centre apgynė daktarės disertaciją „Runkelių rizomaniją sukeliančio viruso identifikacija ir molekulinė charakteristika“1. 2010 m. suteiktas daktarės laipsnis.
Disertacinio darbo metu Lietuvoje, Ukrainoje ir Kazachstane buvo identifikuotas ir charakterizuotas rizomaniją sukeliantis virusas – BNYVV (Beet necrotic yellow vein virus). Naudojant įvairius molekulinius metodus buvo nustatyti aptiktų viruso izoliatų tipai, atlikta filogenetinė analizė. Išgryninus virusines daleles, pagaminti polikloniniai antikūnai, sukurta imunofermentinė sistema BNYVV diagnostikai.
Išspausdino 15 mokslinių straipsnių.
Dalyvavo mokslinėse konferencijose Vokietijoje, Ukrainoje, Estijoje, Švedijoje.
2006 m. stažavosi Hamburgo universitete.
Nuorodos
1 Žižytė M. The identification and molecular characterization of sugar beet rhizomania causing virus = Runkelių rizomaniją sukeliančio viruso identifikacija ir molekulinė charakteristika: summary of doctoral dissertation. – Vilnius, 2010. – 37 p.


Question: Talaromyces duclauxii

Answer:
GTC BTL kolekcijos Nr.
G-160
Mikroorganizmo pavadinimas
Talaromyces duclauxii (Declacr.) Samson, N,.Yilmaz, Frisvad & Seifert (2011)
Padermės istorija (apibūdintas (arba gautas) kaip; kas apibūdino, numeris)
Penicillium clavigerum Demelius 1922; Botanikos institutas, gauta iš J. Repečkienės, 136L
Saugojimo sąlygos
T-1
Depozitorius
BTL, L. Levinskaitė

Healthcare Services, Wellness and Lifestyle


Question: Aspergillus puniceus

Answer:
GTC BTL kolekcijos Nr.
G-54
Mikroorganizmo pavadinimas
Aspergillus puniceus Kwon-Chung et Fennell (1965)
Padermės istorija (apibūdintas (arba gautas) kaip; kas apibūdino, numeris)
Botanikos institutas, gauta iš J. Repečkienės, 1H
Išskyrimo substratas, metai, vietovė
Poliamidas, 1982, Juodkrantė
Saugojimo sąlygos
T-1

Healthcare Services, Wellness and Lifestyle


Question: 2014 m. rudens semestras

Answer:
Ekosistemos pokyčiai ir jų santykis su gyventojų veiklos dinamika vėlyvajame holocene, vadovė dr. Miglė Stančikaitė, studentė Laura Gedminienė, 2014-09-22 – 2014-12-22.
Skirtingose augavietėse augančio paprastojo kadagio (Juniperus communis) spygliuose besikaupiančio alfa-pineno (-) ir (+) enantiomerų paplitimo įvertinimas, vadovė dr. Kristina Ložienė, studentė Rūta Jurevičiūtė, 2014-09-22 – 2014-12-22.


Question: 2011 m. rudens – 2012 m. pavasario semestrai

Answer:
Fitopatogeninių Phomopsis genties grybų identifikavimas rūšies lygmenyje derinant įvairius metodus, vadovas dr. Audrius Kačergis, studentė Julija Bytautaitė 2011-11-14 – 2012-12-09 ir 2012-01-16 – 2012-04-18;
Naujai atrastų kilerinių kamieninių DNR ir RNR tyrimai, vadovas dr. Vytautas Melvydas, studentė Eglė Velykytė, 2011-11-14 – 2012-12-09 ir 2012-01-16 – 2012-04-18.


Question: 2013 m. rudens semestras

Answer:
Origanum vulgare ekstraktų įtaka Tenebrio molitor elgsenai, vadovė dr. Laima Blažytė-Čereškienė, studentas Tomas Paulauskas, 2013-09-23 – 2013-12-23;
Inovatyvios metodikos taikymas ungurių populiacijos būklei ežere rytinėje Lietuvos dalyje įvertinti, vadovas dr. Linas Ložys, studentė Akvilė Gintautaitė, 2013-09-23 – 2013-12-23;
Invazinių rykštenių rūšių ir biotipų įvairovė, vadovė dr. Jolita Radušienė, studentė Julija Viltrakytė, 2013-09-23 – 2013-12-23;
Nuodėgulinio grundalo, Perccottus glenii (Actinopterygii: Perciformes: Odontobotidae), poveikis ežerų mitybos tinklams, vadovas dr. Saulius Stakėnas, studentė Vaida Umbrasaitė, 2013-09-23 – 2013-12-23;
Vėlyvojo ledynmečio augalijos formavimosi ypatumai rytų Lietuvoje: regioninių klimatinių svyravimų ir vietinių sąlygų santykis, vadovė dr. Miglė Stančikaitė, studentė Laura Gedminienė, 2013-09-23 – 2013-12-23.


Question: Pirkimų skelbimai

Answer:
Pirkimų skelbimus nuo 2017-07-01 rasite čia
Pirkimų skelbimus iki 2017-07-01 rasite čia


Question: Viešųjų pirkimų dokumentai

Answer:
Bendrasis viešųjų pirkimų žodynas (BVPŽ kodų klasifikatorius)
Gamtos tyrimų centro viešųjų pirkimų organizavimo taisyklės (aktuali redakcija nuo 2024-05-10)
Prekių, paslaugų ir darbų pirkimo paraiškos forma
Tiekėjų apklausos forma

Legal Services, Regulations and Government


Question: Pagrindimai dėl atsisakymo pirkti iš CPO katalogo

Answer: Pagrindimas del atsisakymo pirkti is CPO katalogo


Question: Ataskaitos

Answer:
Ataskaitas nuo 2017-07-01 rasite čia
Ataskaitas iki 2017-07-01 rasite čia


Question: Pirkimo sutarčių viešinimas

Answer: Pirkimo sutarčių viešinimą rasite čia


Question: Temperatūros, pesticidų ir mikroplastikų atskiras ir sąveikaujantis poveikis žygių (Carabidae) funkcionavimui (galimas vadovas dr. Norbertas Noreika)

Answer:
Žygiai (Carabidae) gali efektyviai reguliuoti kenkėjų ir piktžolių sėklų gausą agrocenozėse. Jų kaip biokontrolės agentų reikšmė ypač svarbi, kai žemės ūkyje siekiama diegti labiau aplinką tausojančias praktikas. Naujoji “Farm to Fork” ES strategija pabrėžia būtinybę spartinti perėjimą į tvarias maisto gamybos sistemas. Šia strategija ES sieka, kad maisto gamybos sistemos turėtų neutralų arba teigiamą maisto gamybos sistemų poveikį aplinkai, mažintų neigiamą poveikį ir adaptuotųsi prie klimato kaitos, sustabdytų bioįvairovės nykimą, užtikrintų maisto saugumą ir visuomenės sveikatą ir t.t. Tai kontrastuoja su įprastiniu intensyviu žemės ūkiu, kuris yra labai neatsparus klimato kaitai (pvz., klimato ekstremumams, tokiems kaip aukštos temperatūros) bei jame naudojama daugybė sintetinių agro-cheminių medžiagų. Abu šie veiksniai gali sutrikdyti žygių biokontrolės funkcijos efektyvumą. Dar daugiau, netgi kai kurios organiniuose ūkiuose leidžiamos naudoti priemonės gali potencialiai turėti neigiamas pasekmes žygių funkcionavimui. Pvz., kaip mulčas naudojamos polietileno plėvelės gali būti mikroplastikų dirvoje šaltiniu. Šie antropogeniniai veiksniai (pesticidai, aukšta temperatūra, mikroplastikai) gali veikti paskirai arba turėti sąveikaujantį poveikį ir tuo būdu dar labiau neigiamai veikti žygių biokontrolės funkciją. Iki šiol tokios sąveikos ir kokiais mechanizmais jos veikia žygių funkcionavimą (bet taip pat ir individualus mikroplastikų poveikis) nebuvo tirtas.
Šis doktorantūros projektas siekia įvertinti paskirus ir sąveikaujančius aukštos temperatūros (imituojant klimatinius ekstremumus), pesticidų ir mikroplastikų poveikį žygių funkcionavimui. Žygių funkcionavimas bus vertinamas matuojant lokomotorinį aktyvumą (pirma potemė) ir selektyvų maisto vartojimą (antra – trečia potemės).
Projektas apima tris potemes:
1. Sąveikaujantis ir paskiras pesticidų ir temperatūros poveikis žygių lokomotoriniam aktyvumui. Šie eksperimentai atskleis as skirtingi pesticidai turi neigiamą poveikį žygių judėjimo aktyvumui ir ar neigiamas poveikis sustiprėja ties aukštesnėmis temperatūromis. Lokomotorinis aktyvumas bus registruojamas su kompiuteriu integruota video įrašinėjimo sistema.
2. Paaukštintos temperatūros ir pesticidų sąveikaujantis poveikis žygių makro-maistmedžiagių selekcijai. Šiuose eksperimentuose bus naudojami tie pesticidai, kurie turės poveikį lokomotoriniam žygių aktyvumui atliekant pirmos potemės eksperimentus. Žygiai bus veikiami paaukštinta temperatūra ir pesticidais bei jiems bus patiekti pusiau-dirbtiniai maistai su skirtinga maistmedžiagių sudėtimi. Taip pat bus vertinamas žygių kūnų sudėties pokyčiai (baltymai, riebalai, sausa kūno masė) po atliktų eksperimentinių poveikių.
3. Mikroplastikų poveikis žygių mitybinei fiziologijai. Šis eksperimentas parodys, kokį poveikį turi potencialiai aplinkoje esantys mikroplastikai turi žygių maismedžiagių balansavimui. Dalis vabalų bus maitinami pusiau dirbtiniu maistu, o kita dalis – tuo pačiu maistu sumaišytu su nedideliu kiekiu mikroplastiko dulkių.

Healthcare Services, Wellness and Lifestyle


Question: Stuburinių kraujotakos helmintai (galimas vadovas dr. Virmantas Stunžėnas)

Answer:
Didelę ekonominę, veterinarinę ir medicininę reikšmę turi paukščių, sausumos žinduolių bei gėlavandenių žuvų kraujotakos organuose parazituojantys helmintai, tame tarpe paukščių šistosomos, kurių cerkarijos sukelia žmogaus cerkarinį dermatitą ir žuvų helmintai sukeliantys žuvų masines žūtis. Neįmanoma prognozuoti bei efektyviai kontroliuoti šių parazitų populiacijų ir jų plitimo, nes daugumos jų gyvenimo ciklai nėra žinomi. Šių rūšių identifikacija paremta tik morfologiniais suaugėlių, gautų iš galutinių šeimininkų, tyrimais. Žinant didelę galutinių ir tarpinių šeimininkų įvairovę, tikrasis kraujotakos sistemoje parazituojančių helmintų rūšių skaičius turėtų būti didesnis. Realų helmintų rūšių skaičių ir šeimininkų ratą, tuo pačiu gyvenimo ciklus, galima nustatyti tik molekuliniais tyrimais. Europoje šešios šistosomų gentys kaip galutinius šeimininkus naudoja vandens paukščius. Dėl klimato šiltėjimo daugėja pranešimų apie paukščių šistosomų cerkarijinio dermatito pasireiškimą, susijusių su sraigių pasiskirstymo ir tankio pokyčiais. Tačiau nėra paskelbta duomenų apie paukščių šistosomų įvairovę ir paplitimą Lietuvoje ir kitose Baltijos regiono šalyse. Lietuvoje ir kaimyninėse šalyse žinomos keturios Sanguinicola rūšys parazituojančios žuvų kraujotakos organuose, tačiau nė viena rūšis nepatvirtinta molekuliniais tyrimais.
Tyrimams planuojama surinkti helmintus, parazituojančius stuburinių kraujotakos organuose ir pilvakojuose moliuskuose, Lietuvoje ir kitose Baltijos jūros regiono valstybėse. Taip pat numatytas bendradarbiavimas su Skandinavijos, Lenkijos ir Ukrainos parazitologais. Pagrindinis dėmesys bus skirtas genetinės helmintų įvairovės įvertinimui, palyginant bent tris skirtingas branduolio ir mitochondrijos DNR sekas. Šie tyrimai leis įvertinti filogenetinius, filogeografinius ryšius; susiejant skirtinguose šeimininkuose rastas helmintų vystymosi stadijas atskleisti jų gyvenimo ciklus ir tikrąjį parazitų specifiškumą. Numatoma atrasti ir aprašyti naujas helmintų rūšis.

Healthcare Services, Wellness and Lifestyle


Question: Hemosporodinių parazitų egzoeritrocitinis vystymasis koinfekcijų metu (galimas vadovas dr. Mikas Ilgūnas)

Answer: Ilgainiui paukščių hemosporidiniai parazitai (Haemosporida: Haemoproteidae, Leucocytozoidae, Plasmodiidae) sulaukė didelio įvairių mokslo sričių tyrėjų dėmesio. Šie parazitai buvo plačiai tyrinėjami taksonomijos, genetinės įvairovės, ekologijos, evoliucinės biologijos ir genetikos aspektais. Tačiau žinios apie visą gyvenimo ciklą, ypač apie daugumos aprašytų rūšių egzoeritrocitinį vystymąsi, tebėra fragmentiškos arba jų tiesiog nėra. Pavyzdžiui, dar visai neseniai Haemoproteus genties parazitai buvo laikomi santykinai nekenksmingais savo stuburiniams šeimininkams, todėl jų patogeniškumui nebuvo skiriama daug dėmesio. Tačiau, naujai sukurtų molekulinės diagnostikos priemonių dėka, buvo įrodyta, kad paukščių hemoproteidai gali vystyti ir vysto egzoeritrocitines stadijas gyvybiškai svarbiuose organuose, įskaitant užsikrėtusių individų smegenis. Žinių apie šios įvairialypės plačiai paplitusių paukščių patogenų grupės biologiją trūkumas yra akivaizdus, ir būtent dėl jo negalime suprasti, kokį tikrąjį poveikį šie parazitiniai organizmai daro savo stuburiniams šeimininkams. Hemosporidinių parazitų egzoeritinio vystymosi tyrimai yra sudėtingi, ir tai ypač aktualu kalbant apie dara bus su laukiniais gyvūnais, kuriuose vyrauja tai pačiai ir/arba kitoms gentims priklausančių parazitų koinfekcijos. Neaišku, kaip tokia koinfekcija gali paveikti paukščių sveikatą. Todėl šiuolaikinės metodologijos tokios kaip PGR, filogenetinių tyrimų metodai, mikroskopinė analizė, histopatologiniai tyrimai, chromogeninė in situ hibridizacija ir lazerinė mikrodisekcija yra kertinės metodikos sprendžiant svarbius klausimus, susijusius su paukščių sveikata. Doktorantas įvaldys šias metodikas. Renkant parazitų mėginius labai svarbūs bus lauko darbai. Projekto tikslas – gauti naujų žinių apie paukščių hemosporidijų parazitų egzoeritrocitinį vystymąsi natūralių laukinių paukščių infekcijų metu. Šiame projekte bus tiriami laukiniai natūraliai užsikrėtę paukščiai, taikant anksčiau minėtų šiuolaikinių metodų derinį. Tikimės gauti naujų fundamentalių duomenų apie paukščių hemosporidinių parazitų biologiją, ypatingą dėmesį skirdami šių patogenų egzoeritrocitiniam vystymuisi koinfekcijų metu. Tokie duomenys yra labai svarbūs siekiant geriau suprasti šeimininkoparazito sąveiką, šių parazitų epidemiologiją bei sukeliamas patologijas. Tikimasi, kad šio projekto metu bus: i) gauta naujų žinių apie Haemoproteus, Leucocytozoon ir Plasmodium parazitų gyvybinius ciklus – vystymąsi stuburinio šeimininko organuose; ii) geriau suprasta šeimininko-parazito bei parazito-parazito sąveika egzoeritrocitinio vystymosi metu koinfekcijų atvejais; iii) gauta svarbių žinių apie įvairių hemosporidijų linijų patogeniškumą; iv) gauta naujų duomenų svarbių morfologiniam ir molekuliniam hemosporidijų apibūdinimui. Tikimasi, kad bus būti atskleistos anksčiau nežinotos paukščiams sergantiems hemosporidioze sukeliamos patologijos. Galiausiai šie tyrimai gali prisidėti gerinant paukščių sveikatą ir kuriant laukinės gamtos apsaugos politiką. Planuojama, kad doktorantūros kandidatas turės galimybę susipažinti su pažangiausiais parazitų genetinės diagnostikos metodais pirmaujančiose Europos mokslinių tyrimų institucijose.

Healthcare Services, Wellness and Lifestyle


Question: Italijos Limoniinae pošeimio dvisparnių ekologija ir įvairovė (galimas vadovas prof. dr. (HP) Sigitas Podėnas)

Answer:
Geografiškai izoliuotas Viduržemio jūros regionas išsiskiria aukštu endemizmo lygiu, jis yra vienas iš svarbiausių biologinės įvairovės centrų, kur susitinka pietinės rūšys ir „tipiška“ centrinės ir šiaurinės Europos fauna. Jis buvo vienas iš refugiumų paskutiniųjų apledėjimų metu ir stipriai įtakojo europinę fauną atšilus klimatui ir atsitraukus ledynams.
Dvisparniai vabzdžiai (Diptera) yra vienas iš trijų gausiausių vabzdžių būrių, kurio aprašytų rūšių skaičius viršija 150 tūkstančių. Tai viena iš pačių progresyviausių grupių, kuri intensyviai keitėsi ir evoliucionavo užimdama naujas ekologines nišas kainozojuje. Taksonomiškai tai vieni iš sudėtingiausių vabzdžių, todėl tai lėmė jų mažą ištirtumą. Ilgakojams uodams (Diptera, Tipuloidea) priklauso daugiau kaip 10 procentų būrio rūšių, tai sudaro beveik 16 tūkstančių, tačiau jų ištirtumas yra labai menkas, palyginus su taksonomiškai „paprastesnėmis“, lengviau būdinamomis grupėmis. Rytinė Viduržemio Jūros baseino dalis pasižymi sudėtingu reljefu ir potencialiai slepia daug neatrastų taksonų, ką rodo muziejuose surinkta medžiaga, priklausanti kitoms ilgakojų uodų grupėms, pvz. šeimai Tipulidae.
Pošeimio Limoniinae vabzdžiai yra gana smulkūs, trapūs, jų sistematika neištirta, nes jų būdinimas yra sudėtingiausias visų Tipuloidea tarpe. Italijos žemyninės dalies ir salų Limoniinae fauna yra tirta, tačiau tyrimai buvo fragmentiniai ir nesistemingi. Nemažai medžiagos yra sukaupta Europos muziejų rinkiniuose, tačiau didelė jos dalis nėra apibūdinta ir išanalizuota. Priešimaginalinės stadijos, kurios tiksliausiai parodo ekologinį prieraišumą ir kurios yra labai svarbios filogenetinei grupės analizei, yra beveik netirtos visai.
Numatomo darbo metu planuojama susisteminti muziejuose sukauptą medžiagą (Italijos, Šveicarijos, Nyderlandų muziejai), surinkti naują medžiagą Malezo ir šviesinių gaudyklių bei entomologinių tinkliukų pagalba, taip pat paimti dirvožemio ir vandens telkinių pakrančių makrobestuburių mėginius, suaugę vabzdžiai bus būdinami ir analizuojami, nežinomos priešimaginalinės stadijos bus auginamos iki suaugėlio arba susiejamos su suaugėliais panaudojant molekulinius metodus.
Tyrimo metu bus nustatyta Limoniinae pošeimio vabzdžių rūšinė sudėtis, ji palyginta su ankstesniais duomenimis, atlikta ekologinio prieraišumo analizė, patikslinta atskirų grupių filogenetinė padėtis.


Question: Į ką atkreipti dėmesį renkantis plaukų šepečius ir šukas?

Answer: Pirmiausia nuspręskite kas jums labiausiai tinka - ar plaukų šukos, ar plaukų šepetys. Išsirinkus tinkamiausią plaukų šukavimo priemonės tipą, nuspręskite, kokiam tikslui norite įsigyti šią priemonę. Pavyzdžiui, plaukų džiovinimui, vėlimui, vaikų plaukų šukavimui. Jei dažnai keliaujate - rekomenduojame įsigyti mažesnio dydžio šukas/šepečius.

Healthcare Services, Wellness and Lifestyle


Question: Kokios šukos ir šepečiai yra geriausi?

Answer:
Milano Brush Professional Gorgeous Hair - lengvasvoris, plaukus gražinantis šepetys su mišriais šereliais lengvai ir be skausmo padeda išnarplioti susivėlusius plaukus, tinka plaukų džiovinimui ir tiesinimui. Užsakykite jį paspaudę nuorodą: https://garbane.lt/plauku-sepeciai-ir-sukos/6717-plauku-sepetys-milano-brush-professional-gorgeous-hair.html
Wet Brush Go Green Treatment and Shine - plaukų šepetys su šerno šereliais ir natūraliais arbūzo aliejais, kurie suteikia plaukams spindesio, maitina, drėkina ir atkuria plaukus kol juos formuojate. Užsakykite jį paspaudę nuorodą: https://garbane.lt/plauku-sepeciai-su-naturaliais-sereliais/9794-ovalus-plauku-sepetys-su-serno-sereliais-ir-naturaliu-arbuzo-aliejumi-wet-brush-go-green-treatment-and-shine.html
Wet Brush Go Green Treatment and Shine - plaukų šepetys su šerno šereliais ir natūraliais kokosų aliejais, kurie suteikia plaukams spindesio, maitina, drėkina ir atkuria plaukus kol juos formuojate. Užsakykite jį paspaudę nuorodą: https://garbane.lt/plauku-sepeciai-su-naturaliais-sereliais/9795-ovalus-pauku-sepetys-su-serno-sereliais-ir-naturaliu-kokoso-aliejumi-wet-brush-go-green-treatment-and-shine.html
Wet Brush Brush Cleaner Punchy Pink - šepetėlis, tinkantis visų tipų šepečiams bei šukoms valyti yra puikus įrankis išvalyti plaukus, dulkes ir pūkus, kurie kaupiasi šepečių bei šukų šereliuose. Užsakykite jį paspaudę nuorodą: https://garbane.lt/plauku-sepeciai-ir-sukos/5742-sepetelis-sepeciams-ir-sukoms-valyti-wet-brush-brush-cleaner-punchy-pink.html
Milano Brush Professional Perfect Blowout - plaukų šepetys, suteikiantis plaukams daugiau apimties, žvilgesio ir gyvybingumo per trumpesnį džiovinimo laiką. Užsakykite jį paspaudę nuorodą: https://garbane.lt/plauku-dziovinimo-sepeciai/6716-plauku-sepetys-milano-brush-professional-perfect-blowout.html

Healthcare Services, Wellness and Lifestyle


Question: Į ką reikia atkreipti dėmesį renkantis plaukų priežiūros priemones?

Answer: Norint mėgautis nepriekaištingos būklės plaukais ar išspręsti tam tikrą problemą, vien tik šampūno nepakaks – nepamirškite kremų, kaukių, kondicionierių, balzamų, losjonų, aliejų. Šias priemones rinkitės atsižvelgdami į savo plaukų tipą (sausi, pažeisti, normalūs, riebūs ir pan.) bei siekiamą išspręsti problemą (skilinėjantys plaukų galiukai, blizgesio ar drėgmės praradimas ir t.t.). Taip pat atkreipkite dėmesį į kitus, jums svarbius kriterijus.

Healthcare Services, Wellness and Lifestyle


Question: Kokios plaukų priežiūros priemonės padeda pasiekti geriausių rezultatų?

Answer:
IVYBEARS Hair Vitamins For Women - Maisto papildas praturtintas biotinu, folio rūgštimi ir vitaminu C, kurie užtikrina blizgius, stiprius ir gražius plaukus bei padeda jiems greičiau augti. Preparatas taip pat stiprina ir nagus. Užsakykite juos paspaudę nuorodą: https://garbane.lt/maisto-papildai/6474-ivybears-vitaminai-plaukams-moterims.html
DSD DELUXE Dixidox de Luxe Crexepil de Luxe Forte Lotion - padeda sustabdyti plaukų slinkimą ir stimuliuoja galvos odos mikrocirkuliaciją. Losjonas praturtintas sabalpalmės ekstraktu, pasižyminčiu antiandrogeniniu poveikiu. Užsakykite juos paspaudę nuorodą: https://garbane.lt/losjonai-silpniems-ir-slenkantiems-plaukams/8188-intensyvus-losjonas-nuo-plauku-slinkimo-dsd-deluxe-dixidox-de-luxe-crexepil-de-luxe-forte-lotion-10ml-1-ampule.html
CHI Silk Infusion - nenuplaunama, itin giliai plaukus atstatanti priemonė, praturtinta natūraliu šilku, kviečių ir sojos baltymais. Produkto formulė pritaikyta net ir labai pažeistiems, išsausėjusiems bei spindesį praradusiems plaukams, kurie po precedūrų tampa nepaprastai glotnus, minkšti, lengvai formuojami, stiprūs ir elastingi. Užsakykite juos paspaudę nuorodą: https://garbane.lt/silkas-plaukams/4303-silkas-plaukams-chi-silk-infusion.html

Healthcare Services, Wellness and Lifestyle


Question: Kuo ypatinga Germaine de Capuccini produkcija?

Answer: Vienas iš pagrindinių privalumų - tai vienas iš universaliausių gamintojų. Germaine de Capuccini asortimente galime rasti linijas, skirtas veidui bei kūnui, depiliacijai, soliariumui, aromaterapijai, o taip pat ir dekoratyvinės kosmetikos, aksesuarus.


Question: Kokia Germaine de Capuccini produkcija yra populiariausia?

Answer:
Germaine de Capuccini Hydra Elements kremas atstato nuo streso, neigiamo aplinkos poveikio, kasdieninio skutimosi nualintą vyrų odos drėgmės lygį, suteikia jai stangrumo, gyvybingumo, apsaugo nuo senėjimo. Užsakykite jį paspaudę nuorodą: https://garbane.lt/veido-prieziuros-priemones-vyrams/637-drekinamasis-veido-kremas-vyrams-germaine-de-capuccini-hydra-elements-50-ml.html
Germaine de Capuccini Excel Therapy O2 Pollution Defence - lengvas ir gaivinantis gelis-kremas, apsaugantis ir stiprinantis paakių odą, lyginantis raukšleles, mažinantis susidariusius paakių maišelius ir tamsius ratilus paakių zonoje. Užsakykite jį paspaudę nuorodą: https://garbane.lt/paakiu-kremai/7409-akiu-konturu-kremas-su-deguonimi-germaine-de-capuccini-excel-therapy-o2-pollution-defence-15ml.html
Germaine de Capuccini TIMEXPERT RADIANCE C+ tipraus poveikio antioksidacinis serumas su 10 % gryno vitamino C, veikiančio sinergiškai su kitomis sudedamosiomis medžiagomis, suteikia įspūdingą spindesį ir energiją odai. Užsakykite jį paspaudę nuorodą: https://garbane.lt/serumai-veidui/9634-koncentratas-su-vitaminais-c-e-ir-feruline-rugstimi-germaine-de-capuccini-timexpert-radiance-c-10ml.html

Healthcare Services, Wellness and Lifestyle


Question: Į ką reiktų atkreipti dėmesį renkantis depiliacijos priemones?

Answer: Nuspręskite, kokio tipo produkcija labiausiai tinka jūsų odos tipui: vaškas, cukraus pasta ar kt. Po depiliacijos yra stipriai rekomenduojama sudirgintą odą palepinti įvairiomis priemonėmis, skirtomis po odos sudirginimą skatinančių procedūrų.

Healthcare Services, Wellness and Lifestyle


Question: Kokios depiliacijos priemonės yra reikalingiausios?

Answer:
EKO Higiena - depiliaciniai popierėliai itin stipriai prilimpa prie depiliacinio vaško, cukraus pastos ar kito depiliacijai naudojamo produkto. Užsakykite juos paspaudę nuorodą: https://garbane.lt/depiliacinis-vaskas/7978-depiliaciniai-popiereliai-eko-higiena-100-vnt.html;
Starpil - depiliaciniai popierėliai efektyviai padeda pašalinti depiliacijai naudojamas priemones su nepageidaujamasi plaukeliais. Užsakykite jį paspaudę nuorodą: https://garbane.lt/depiliacinis-vaskas/7979-popiereliai-depiliacijai-starpil-100vnt.html;
Better Waxing Technology - idealiai pašalina dezodoranto, makiažo likučius bei nuvalo kūno riebalus. Tai puiki priemonė depiliacijos vašku procedūroms pradėti! Užsakykite ją paspaudę nuorodą: https://garbane.lt/priemones-pries-depiliacija/5431-antiseptinis-purskiklis-pries-depiliacija-su-zaliaja-arbata-better-waxing-technology-400ml.html;
Quickepil Post Epil Oil - minkština bei drėkina odą po plaukelių šalinimo procedūros, pašalina vaško likučius ir ramina odą. Užsakykite jį paspaudę nuorodą: https://garbane.lt/priemones-po-depiliacijos/8645-aliejus-po-depiliacijos-quickepil-post-epil-oil-1000ml.html;
Better Waxing Technology - padeda pašalinti po depiliacijos likusius vaško gabalėlius ir lipnumo pojūtį. Užsakykite jį paspaudę nuorodą: https://garbane.lt/priemones-po-depiliacijos/5448-serveteles-po-depiliacijos-impregnuotos-aliejumi-better-waxing-technology-100-vnt.html

Healthcare Services, Wellness and Lifestyle


Question: Kuo skiriasi CHI gaminama plaukų kosmetika nuo kitos?

Answer: Pagrindinis CHI kosmetikos tikslas - leisti susikurti jums tokią šukuoseną apie kurią svajojate, išvengiant neigiamo poveikio plaukams. Asortimente galite rasti tokių plaukų priežiūros priemonių kaip: dažų, aliejų, purškiklių, lako, blizgesio, pomados, vaško; želė, kaukės, serumo ir t.t.

Healthcare Services, Wellness and Lifestyle


Question: Kokie CHI plaukų priežiūros priemonės yra populiariausios?

Answer:
CHI Silk Infusion - nenuplaunama, itin giliai plaukus atstatanti priemonė, praturtinta natūraliu šilku, kviečių ir sojos baltymais. Užsakykite ją paspaudę nuorodą: https://garbane.lt/silkas-plaukams/4303-silkas-plaukams-chi-silk-infusion.html
CHI Keratin Silk Infusion - šilko ir keratino nenuplaunama plaukus drėkinanti, stiprinanti ir apsauganti priemonė. Užsakykite ją paspaudę nuorodą: https://garbane.lt/silkas-plaukams/4313-silko-ir-keratino-kompleksas-chi-keratin-silk-infusion.html
CHI Deep Brilliance - drėkinamasis plaukų šampūno ir kondicionieriaus priežiūros rinkinys su alyvuogių ir Monoi aliejais, kuris intensyviai drėkina sausus, šiurkščius, garbanotus plaukus. Užsakykite jį paspaudę nuorodą: https://garbane.lt/dovanu-rinkiniai-moterims/9490-drekinamasis-plauku-prieziuros-rinkinys-su-alyvuogiu-ir-monoi-aliejais-chi-deep-brilliance.html
CHI Deep Brilliance - lengvas, neapsunkinantis plaukus serumas su alyvuogių ir Monoi aliejais, atstato sausų, pavargusių bei nusilpusių plaukų struktūrą, minkština, puoselėja plaukus. Užsakykite jį paspaudę nuorodą: https://garbane.lt/serumai-sausiems-ir-pazeistiems-plaukams/5226-nenuskalaujamas-plauku-serumas-su-alyvuogiu-ir-monoi-aliejais-chi-deep-brilliance.html
CHI Volume Booster - purškiama formavimo priemonė, kuri padidina plaukų apimtį, pastorina plaukus, tačiau jų neapsunkina. Užsakykite jį paspaudę nuorodą: https://garbane.lt/purskikliai-plaukams/4469-saknu-pakelejas-chi-volume-booster-237ml.html

Healthcare Services, Wellness and Lifestyle


Question: Kuo išsiskyria ODA gaminama kosmetika nuo kitų gamintojų prekių?

Answer: Pirmiausia, tai lietuviškas prekinis ženklas, kuris turi itin didelį produktų asortimentą, skirtą įvairių tipų odai bei atvejams. Nusprendę pasirinkti ODA kosmetiką, rasite pačių įvairiausių priemonių: akių makiažo valiklį; regeneruojantį kremą nuo spuogų; atkuriamąjį odos balzamą; stangrinantį kremą; intensyvaus veikimo regeneruojamąjį kremą; veido kaukę nuo raudonio; paakių kremą ir t.t.

Healthcare Services, Wellness and Lifestyle